
PRAEFATIO 


PRO P. SVLLA 


Oratio, quam Cicero habuit pro P. Cornelio Sulla, permultis codici- 
bus conservatur, quorum optimi sunt Tegernseensis nunc Monacensis 
18787 (T) saec. XI/XII, Vaticanus-Palatinus 1525 (V) anno 1467 scrip- TV 
tus, $8 1-43 continens, Erfurtensis nunc Berolinensis 252 (E) saec.E 
XII/XIII, in quo 88 81-93 tantum leguntur. 

Tegernseensem ipse contuli, cum primam huius orationis editionem 
curarem.!) codex Vaticanus-Palatinus denuo collatus est a K. Busche; 
quae invenit aliena a prioribus, Herm. 46,1911, 57sqq. publici iuris 
fecit.?) quod attinet ad Erfurtensem, bene accidit, quod ex schedis deper- 
ditis, antequam manu improbissima exciderentur, lectiones quaedam 
excerptae sunt a Gulielmio et Zinzerlingo. Gulielmi libro evoluto unam 
ab editoribus neglectam esse cognosces, scil. 16, 17 offici? tui iudicem 
posuisse, quem ad locum annotat auctor vocem tu? ex codice Thuringico 
se inseruisse; de lectione potuisse, quae est in T pro posuisse, nihil addit, 
ut Erfurtensem cum ceteris fecisse ex silentio colligas. quae hodie 
quoque in codice exstant, ut Tegernseensem ipse contuli. 

Libros E et V artius inter se coniunctos esse duobus tantum huius ora- 
tionis locis manifestum est, scil. 6, 30 nulla suspicio (om. cett.) et 9, 9 
a me (om. cett.). T saepissime eadem menda praebet quae deteriores, ut 
cum bis alia stirpe atque EV eum ortum esse concludas. 

Deteriorum (œw) pars maior ex uno fonte atque eo Gallico fluxisse o 
videtur (v. Clark praef. p. X.). seorsum tractandi sunt Parcensis nunc 
Bruxellensis 14492 (x) et Laurentianus (S. Crucis) XXIII Sin. 3 (a), 
uterque saeculo XIV exaratus. 

Codicem Parcensem inquinatum esse interpolationibus stultissimis x 
impudentissimisque (v. Clark praef. p. XII), quas omnes in apparatum 


1) Ut gravissima hic afferam: 5, 10 utor (non utar), 6,9 sua in me etiim (ut 
V), 6, 14 lenitate (non levitate), 24, 1 arbitrare, 27, 32 deducor (ut E). 

2) Quisquilia velut 3, 10 persosonam, 8, 14 municipialis, 13, 28 sceleritate alia- 
que talia, item menda, quae omisso illo siglo orta sunt, quo in libris manu scrip- 
lis syllaba -er- significari solet, velut 6,21 cepat pro coeperut, 8, 12 supari pro 
superari etc., in apparatum non recepi. 

recipere supersedi, nemo est quin sciat. ceterum modo cum T, plerumque 
cum ceteris deterioribus consentit. sed mira quadam ratione interdum a 
Vaticano et Erfurtensi stat, quos ceteris minus propinquos esse supra 
dixi, velut 1, 17 orationis non uterer (non uterer orationis), 1, 22 probavero 
(probaro), 5, 10 utar (utor), 7,4 tu (tum), 7,13 tibi hoc (hoc tibi), 11,4 
dilectu (delectu), 11, 23 si forte a me (si a me forte), 28, 27 contentos vos 
(vos contentos).!) rivulus igitur quamvis tenuis e communi Erfurtensis 
et Vaticani fonte vel ex ipso Erfurtensi ad Parcensem pervenisse videtur. 
accedit, quod in ea parte orationis, ubi neque E nec V praesto est, quin- 
quies vera lectio uni ex iis quos adhibuimus codicibus Parcensi debetur, 
scil. 15, 25 quia coactus (sum)?), 15, 27 et (non), 17,1 (et? ut, 21,16 
cogitasset (ut), 25, 10 (vita) plurimum?) haec omnia sua indole scribam 
invenisse vix crediderim ; immo his quoque locis ex illo rivulo eum hau- 
sisse verisimile est. nec aliter iudico de locis quibusdam, quibus codices 
recentiores una cum Parcensi lectionem veram servaverunt: 4, 14 tum 
abek (cum),", 27 curio xe Schol. (curioni), 14,20 (cur? tacuisti zt bie?k, 
24, 6 possit abek (posset). haec ex ingenio scribae Parcensis fluxisse 
credat, qui volet. 

a Codicem Laurentianum, quem ad Lapum de Castiglioncho Petrarcae 
amicum redire Clark praef. p. IV sqq. probavit, aliter atque in Archiana 
artissimo vinculo cum Gallicis coniunctum esse sescentis locis elucet. 
compluries tamen lectiones seu bonas seu malas cum Tegernseensi commu- 
nicat. quod bis eandem corruptelam quam V praebet, scil. 1, 26 reprehen- 
datur semel et 9, 4 vocatio pro vacatio, casu factum esse videtur. 

Ad Gallicos venio. ex libris a Clark adhibitis codices gxy ut minoris 
"momenti neglegi posse putavi; restant Parisinus 14749 (Z) saec. XIV/XV 
et huius paene gemellus Palatinus 1820 (p) anno 1394 Perusiae scriptus, 
praeterea saeculi XV codex S. Marci 255 (b), quem ante annum 1425 ex- 
aratum esse Clark censet, Oxoniensis Canonici 226 (e), anno 1906 a Clark 
repertus, Parisinus 7779 (k) anno 1459 Paviae scriptus; quorum consen- 

g sum siglo o significavi. 

Codices e et k artius inter se cohaerere, ut in aliis orationibus, etiam in 
Sullana manifestum est, cum saepius soli easdem interpolationes, easdem 
correctiones praebeant. multa autem vel utrique vel alteri cum codice 
b communia sunt. atque correctas antiquissimarum editionum lec- 


1) 1, 17 et 7, 13 et 11, 23 eadem sunt in Helmstadiensi 304, qui Parcensis si- 
millimus est, interpolationibus eius caret. 

2) Accedit Helmstadiensis. 

3) 13,3 (se) nescire, quamquam etiam in Helmstadiensi est, lectionem genui- 
nam esse mihi persuadere non possum. 

tiones magna parte ex his libris fluxisse Clark recte monuit (v. praef. ad 
ed. Oxon. vol. IV p. XII), velut in Sullana 14, 10 tam pro tum et 23, 27 
ornatae pro ordinatae. sed compluries, quae a consanguineorum mala 
lectione profecti sua indole correxisse videntur, iam in melioribus codi- 
cibus inveniuntur, velut 1, 14 necessitudinem TVk (necessitatem), 3, 27 
sum TVb! (sim), 4, 14 amorem Ve (honorem), 4, 28 haec Tak (hic V, 
om. ag), 7, 9 iuratus Tb Schol. (iuratis V, iuratos e )1), 13, 24 aliquem 
suorum malorum (maiorum TV) TV e (suorum malorum aliquem), 16, 21 
indicio Te (iudicio), 20, 3 consulere Txk (consulem a, consul esse g), 
25, 13 modiceque Txk (modice)?), 28, 14 parvus TExk (patruus), 28, 24 
lugere TExab (iungere)5) hune concentum, quamquam hoc vel illud 
sua sponte scribas correxisse facile concesserim, non temere aut fortuito 
factum esse inde colligitur, quod etiam ad corruptelas pertinet: 3, 17 est 
Vb!k (erit), 4, 22 vobiscum bek nobiscumV (vobis), 5, 30 tubes TVb! (tu- 
bas), 9,18 repuli Ve (depuli), 19, 29 est om. Te*). rivulus igitur ille, 
quem Parcensis agros irrigavisse suspicor, Italis quoque aquae liquidioris 
haustum praebuisse videtur. 

Quae de affinitate codicum disputavimus, hoc fere stemmate declarari 
posse videntur: 


(Arehetypus)' 


Inter viros doctos dissensio est, utrum Tegernseensi an Vaticano et 
Erfurtensi plus tribuendum sit. V scatit mendis, haud raro verborum se- 
ries errore scribae mutata est, at interpolationibus vacat. quomodo E 


1) His duobus locis in fonte Vaticani (vel in Erfurtensi) lectiones genuinas 
fuisse suspicor. 

2) V et E, qui his tribus locis desunt, cum T consensisse puto. 

3) Accedunt loci illi supra commemorati, quibus bek soli genuinas lectiones 
servaverunt, quas ab E(V) deductas esse credo; neque enim Italos Parcensem 
expilavisse verisimile est. 

4) Etiam in EV, qvin in archetypo est omissum fuisse et a deterioribus per- 
peram addi credo; melius: carus(t) utrisque atque iucundus (-- ,--u---). 

se habuerit, ex paucis pagellis, quae servatae sunt, vix satis cognosci pot- 
est. T saepius videlicet sua sponte peccavit, ut illos prima tenere puta- 
verim. certe, qui stemma supra propositum probaverit, consensum 
Vaticani (Erfurtensis) et deteriorum plus valere quam Tegernseensis 
lectiones non negabit, velut 12, 90 ipso (ipse T), 13, 12 tribuam (tribuo 
TJ, 16, 18 posuisse (potuisse T) ; 3, 10 vita mea (mea vita T), 3, 19 magis 
mihi (mihi magis T), 8, 22 me regem (regem me T). itaque etiam iis locis, 
quibus V et T et w suum quisque ordinem verborum praebet, satis du- 
bium est, an T omnino praeferendus sit; quin etiam Vaticani auctoritas 
in dubium vocatur. ubique enim mendum archetypi subesse videtur, 
eui sua quisque ratione mederi conatus est. e. g. 1, 18sqq. in archetypo 
fuisse suspicor multis enim locis et data facultas est, voce mihi in margine 
addita. atque genuinum ordinem deteriores fortuito restituisse puto, 
nam post enim vox illa facillime excidere potuit (ent m). similiter 2, 30 
et 3, 17 copulam est in archetypo omissam fuisse inde apparet, quod in V 
deest et Tegernseensis deteriorumque librarii alius alio loco eam inse- 
ruit. ac 2, 30 Clark quoque, alias Tegernseensis laudatur, meliore numero, 
nisi fallor, commotus deteriorum lectionem levitatis est culpa (culpa est 
Tk) praetulit. quam equidem etiam 3,17 eadem de causa anteposuerim : 
una est bonorum (bonorum est T) omnium causa. duobus his locis accedit 
2, 13 non enim est una ratio (V, una est ratio œw, una ratio est T), sed hic 
solum deteriorum ac Tegernseensis fontem communem copula caruisse 
verisimile est; vix enim in V eam legeremus, si, ut supra, in archetypo 
quoque defuisset; Vaticanus igitur ordinem genuinum servavisse videtur. 

In ea orationis parte, quae neque in V neque in E invenitur, Tegernse- 
ensem plerumque secutus sum, quamquam, ut supra demonstravimus, 
non semper fides ei habenda est. e. g. vix dubitari potest, quin 22, 16 
secundum deteriores natura ac vita scribendum sit; neque enim in o 
esset ac vita voce natura omissa, si in communi Tegernseensis et dete- 
riorum fonte vita ac natura (T) fuisset. 


Scripsi Hamburgi Kal. Mai. anni MCMLXII. 
H. Kasten 

PRO ARCHIA POETA 


Ad libros, quibus oratio Sullana traditur, accedit testis locuples co- 
dex Gemblacensis nunc Bruxellensis 5352 (G) saec. XII Archianam solam G 
exhibens, cum Tegernseensis et Parcensis ea careant. 

Erfurtensem anno 1930 ipse contuli, nec absurdum videtur afferre, 
quae a Clarkii apparatu discrepant: 36, 17 vinclum; 37, 20 cum om. 
37, 22 domum (non in domum); 38, 3 praetoremque Metellum; 38, 31 
talibus (pro tabulis); 38, 32 m. 2: civitatibus; 39, 15 — 16 dure... Roma- 
norum om.; 39, 17 pr consule; 39, 20 tanto opere, homine (non nomine); 
39, 24 doctrina . . . animos om.; 40, 15 sapientium; 40, 25 ergo (pro ego) ; 
41, 5 animi adversionem (ut V); 41,7 adolescentia; 41,18 architam; 
42, 30 hec feruntur, ab his (ut G); 43, 9 continet. (ut V); 43, 10 esse (pro 
eae ut V); 43, 20 forte (pro fortunam); 43, 26 donaret; 44, 1 qui (pro 
quid); 44, 3 praesentem (pro praesertim); 44,13 etolis enio; 45, 25 
itaque (non atque). 

Erfurtensem et Vaticanum arto vinculo coniunctos esse praesertim 
interpolationibus (velut 39, 5 sed credendum est; 42, 15 qualia carmina) 
et lacunis (velut 40, 26-28 maturae . . . doctrina om.) demonstratur; 
accedunt menda communia, velut 43, 9 continet (continentur); 43, 10 
esse (eae) ; 45, 3 pravi ( parvi) aliaque. 

Vaticanum nonnumquam ad deteriores deficere P. Reis, qui priores 
huius orationis editiones curavit, his locis ostendi putavit: 38,31 in nomine 
VZ b (in nomen cett.), 38,32 dubitetis Vg (dubitatis GEa), 40, 30 confir- 
matio Vag (conformatio GE), 43, 18 inveneris V be (invenisti k, inveneras 
cett.). quod attinet ad 40, 30, concentus facile casu fieri potuit; ceteris 
tribus locis deteriores potius lectiones secundum artem grammaticam 
correctas a Vaticani proavo quam hunc a deterioribus sumpsisse credi- 
derim, nisi forte unusquisque sua sponte correxit; nam fila illa tenuia 
ab Italis ad meliores ducta, quamquam minus numerosa, etiam in 
Archiana reperiuntur: 36,15 ne GEVb (nec); 37,10 celebrantur EVb 
(celebrabantur) ; 38, 24 an GIEVpk (at); 40, 17 accenderet EVek (acce- 
deret); 42,22 matura Vbek (naturae); 42,25 atque GEVb (ac); 45, 25 
atque Vk (itaque); 45, 29 iudiciali Vk (?udicialique). 

De codice Laurentiano hic latius agendum est. in Sullana eum artissimo 
vineulo cum Gallicis coniunctum esse supra diximus. in Archiana hoc 
vinculum non tam firmum est, immo saepissime, saepius certe quam in 
Sullana, a melioribus contra Gallicos stat. nec hoc casu accidisse videtur. 
Sullanam enim una cum Miloniana, Pompeiana, Planciana novissime 
repertam anno 1350 a Lapo de Castiglioncho amico Petrarca accepit 

(v. Clark praef. p. V), cum Archianam ipse anno 1333 una cum spuria 
illa oratione, quae inscribitur Pridie quam in exilium iret, Leodii (hodie 
Liége, Lüttich) invenerit (v. Clark praef. pp. V et VIsq.). hune codicem 
Leodinum a Petrarca repertum non multo recentiorem Gemblacensi, 
fortasse etiam eius aequalem fuisse ac proxime ad eum accessisse cum 
per se verisimile est tum hodie quoque.duobus locis demonstratur: 36, 5 
codices G et a soli interpolationem archia exhibent, et 41, 8 corruptela 
profugium iis communis est.!) alia menda Laurentianus una cum melio- 
ribus servavit, cum ceteri deteriores ea correxerint, velut 39, 12 censeam, 
44,16 locati, 45,12 sive om., ut his locis videlicet ipsum Leodinum tenea- 
mus. quae aliena sunt a melioribus, partim lectionem genuinam for- 
tasse coniectura inventam praebent, velut 41, 2 colendamque et 43, 32 
duxerit, partim non minus bona aut certe ipsa ferenda sunt. ac Petrarcam 
vel Lapum sua sponte 40, 15 sapientium in sapientum mutavisse vix quis- 
quam crediderit, ut hane Laurentiani lectionem Leodino attribuere de- 
beamus; meliores videlicet illam formam inusitatam corrigendam esse 
censuerunt (cf. de lege agr. 1, 1, ubi in uno Erfurtensi est -ium). item 1,15 
(possumus GEV, possemus dett.) meliores peccavisse videntur — posse- 
mus enim numero meliore est —, nisi forte archetypus lectiones varias 
exhibuit, quod compluries eum fecisse tribus locis codicis G docemur 
(39, 2; 40, 4; 42, 29). neque enim, cum lectio possumus ipsa nihil offen- 
sionis habeat, Italos ex libidine eam mutavisse mihi persuadere possum. 
37,12 admiratioque (-onemque GEV) et 40,13 exili (exilia GEV) Leodino 
an Italorum coniecturae debeantur, diiudicare non ausim; quamquam 
meliorum lectiones reiciendas esse putaverim. 

Multo igitur sinceriorem traditionem in Archiana Laurentianum prae- 
bere apparet quam in Sullana. atque etiam Gallici hic multo meliores 
sunt quam illic; interpolationibus enim carent, quae sua sponte muta- 
verunt, plerumque non omnino stulta sunt, quin compluries veram lec- 
tionem recte restituerunt, velut 38, 15 tabulas (tabellas) ; 39, 12 censam 
(censeam) ; 44, 16 togati (locati); 45,12 sive add. ceterum corruptelis 
communibus, velut 38, 27 Gabi; (Gabini), 40,29 hoc om., 41, 7 at om., 
41, 17 negligimus (neglegemus) , 44, 23 hortavi, 45, 21 negotiis (ingeniis) 
satis demonstratur ex eodem fonte atque Laurentianum, hoc est ex 
codice Leodino, eos fluxisse. 

Restat, ut pauca de codice Gemblacensi addam, qui merito longe opti- 
mus omnium putatur. sed cave nimium ei tribuas ! quinquies lectiones 
proprias exhibet, ex quibus una ab editoribus reicitur (41, 22 quotiens ego 


1) 38, 24 G? fortasse Leodinum ipsum adiit: an GEVpk, at G?a Ehe, 

revocatum), una ab omnibus recepta est (45, 32 certo) ; duas nuper Gaffiot. 
primus recipere ausus est (38,17 videmus pro habemus et 43, 11 eandem 
pro eodem); 43, 6 (eiciamus pro eiciemus) iam Clark Gemblacensem se- 
cutus est. his tribus locis eius lectiones ceteris omnino praestare vix quis- 
quam contenderit. neque dubito, quin etiam 45, 32 certe scio legendum sit, 
ut est in EVag; variant enim codices in aliis quoque orationibus, velut 
Rose. Am. 21 (certe 2, certo unus Salisb. 34), Caecin. 55 et 97 (certo 
ETV, certe dett.), itemque in epistulis ad Att. et Qu. fr. ubique optimus 
ille Mediceus, interdum ab aliis comitatus, certe scribit (Att. 11, 10,1; 
13, 1; 12, 41, 3; 14, 13, 2; Qu. fr. 1, 1, 10; 3,3), ut Ciceronem utraque 
forma usum fuisse verisimile sit. 

Iam quae de affinitate codicum demonstravisse nobis videmur resu- 
mamus. codices Erfurtensem et Vaticanum artius inter se coniunctos esse 
cognovimus, item Gemblacensem et Leodinum. duo igitur germina ex 
archetypo procreata sunt; neque enim E et V ex G originem ducere appa- 
ret, quod illas Gemblacensis lectiones proprias non exhibent. ex Leodino 
Laurentianus ceterique deteriores fluxerunt. hoc igitur stemma conficere 
liceat: 


(Archétypus) 
(X) p. 
E V G ( Leod.) 
a P 


Lectiones a Pithoeo in margine exempli editionis Lambinianae ad- 
scriptas in apparatum recipere supersedi, cum ad textum constituendum 
nihil apportent; ex codice p eas sumptas esse suspicor, quocum semper 
fere congruunt. 


Scripsi Hamburgi Kal. Mai. anni MCMLXIII. 
H. Kasten 

Maxime vellem, iudices, ut P. Sulla et antea dignitatis suae splen- 
dorem optinere et post calamitatem acceptam modestiae fructum ali- 
quem percipere potuisset; sed quoniam ita tulit casus infestus, ut et in 
amplissimo honore cum communi ambitionis invidia tum singulari 
Autroni odio everteretur et in his pristinae fortunae reliquiis miseris et 
adflictis tamen haberet quosdam, quorum animos ne supplicio quidem 
suo satiare posset, quamquam ex huius incommodis magnam animo mo- 
lestiam capio, tamen in ceteris malis facile patior oblatum mihi tempus 
esse, in quo boni viri lenitatem meam misericordiamque notam quondam 
omnibus, nune quasi intermissam agnoscerent, inprobi ae perditi cives 
redomiti atque victi praecipitante re publica vehementem me fuisse at- 
que fortem, conservata mitem ac misericordem faterentur. et quoniam 
L. Torquatus meus familiaris ac necessarius, iudices, existimavit, si no- 
stram in accusatione sua necessitudinem familiaritatemque violasset, 
aliquid se de auctoritate meae defensionis posse detrahere, cum huius 
periculi propulsatione coniungam defensionem officii mei. quo quidem 
genere orationis non uterer, iudices, hoc tempore, si mea solum inter- 
esset; multis enim mihi locis et data facultas est et saepe dabitur de 
mea laude dicendi; sed ut ille vidit, quantum de mea auctoritate deri- 
puisset, tantum se de huius praesidiis deminuturum, sic hoc ego sentio, 
si mei facti rationem vobis constantiamque huius officii ac defensionis 
probaro, causam quoque me P. Sullae probaturum. 

Ac primum abs te illud, L. Torquate, quaero, cur me a ceteris claris- 
simis viris ac principibus civitatis in hoc officio atque in defensionis iure 
secernas. quid enim est, quam ob rem abs te Q. Hortensi factum, cla- 
rissimi viri atque ornatissimi, non reprehendatur, reprehendatur meum ? 
nam si est initum a P. Sulla consilium inflammandae urbis huius, extin- 
guendi imperii, delendae civitatis, mihi (non»ne maiorem hae res dolorem 

quam Q. Hortensio, mihi maius odium adferre debent, meum denique gra- 


vius esse iudicium, qui adiuvandus in his causis, qui oppugnandus, qui 


k defendendus, qui deserendus esse videatur ? ‘ita’ inquit; ‘tu enim investi- 
4 gasti, tu patefecisti coniurationem.’ quod cum dicit, non attendit eum, 
qui patefecerit, hoc curasse, ut id omnes viderent, quod antea fuisset 
occultum. quare ista coniuratio si patefacta per me est, tam patet Hor- 
tensio quam mihi. quem cum videas hoc honore, auctoritate, virtute, 
consilio praeditum non dubitasse, quin innocentiam P. Sullae defenderet, 
quaero, cur, qui aditus ad causam Hortensio patuerit, mihi interclusus 
esse debuerit; quaero illud etiam, si me, qui defendo, reprehendendum 
putas esse, quid tandem de his existimes summis viris et clarissimis civi- 
bus, quorum studio et dignitate celebrari hoc iudicium, ornari causam, 
defendi huius innocentiam vides. non enim est una ratio defensionis, 
ea, quae posita est in oratione; omnes, qui adsunt, qui laborant, qui sal- 
5 vum volunt, pro sua parte atque auctoritate defendunt. an vero in qui- 
bus subselliis haec ornamenta ac lumina rei publicae viderem, in his me 
apparere nollem, quom ego illum in locum atque in hane excelsissimam 
sedem dignitatis et honoris multis meis ac magnis laboribus et periculis 
ascendissem ? atque ut intellegas, Torquate, quem accuses, si te forte id 
offendit, quod ego, qui in hoc genere quaestionis defenderim neminem, 
non desim P. Sullae, recordare de ceteris, quos adesse huic vides; intelle- 
ges et de hoc et de aliis iudicium meum et horum par atque unum fuisse. 
6 quis nostrum adfuit Vargunteio? nemo, ne hic quidem Q.Hortensius, prae- 
sertim qui illum solus antea de ambitu defendisset. non enim iam se ullo 
officio cum illo coniunctum arbitrabatur, cum ille tanto scelere commisso 
omnium officiorum societatem diremisset. quis nostrum Serv. Sullam, 
quis Publium, quis M. Laecam, quis <C.> Cornelium defendendum puta- 
vit, quis iis horum adfuit ? nemo. quid ita? quia in ceteris causis etiam 
nocentes viri boni, si necessarii sunt, deserendos esse non putant; in hoc 
erimine non solum levitatis est culpa, verum etiam quaedam contagio 
sceleris, si defendas eum, quem obstrictum esse patriae parricidio suspi- 

cere. quid ? Autronio nonne sodales, non collegae sui, non veteres amici, 
quorum ille copia quondam abundarat, non hi omnes, qui sunt in re 
publica principes, defuerunt? immo etiam testimonio plerique laeserunt. 
statuerant tantum illud esse maleficium, quod non modo non occultari 
5 per se, sed etiam aperiri illustrarique deberet. quam ob rem quid est, quod 
mirere, si cum isdem me in hac causa vides adesse, cum quibus in ceteris 
intellegis afuisse? nisi vero me unum vis ferum praeter ceteros, me 
asperum, me inhumanum existimari, me singulari inmanitate et crude- 
litate praeditum. hane mihi si tu propter meas res gestas imponis in 


10 omni vita mea, Torquate, personam, vehementer erras. me natura mise- 

3i 


ricordem, patria severum, crudelem nec patria nec natura esse voluit; 

denique istam ipsam personam vehementem et acrem, quam mihi tum 

tempus et res publica inposuit, iam voluntas et natura ipsa detraxit. 

illa enim ad breve tempus severitatem postulavit, haec in omni vita mi- 
8 sericordiam lenitatemque desiderat. quare nihil est, quod ex tanto comi- 
tatu virorum amplissimorum me unum abstrahas — simplex officium at- 
que una est bonorum omnium causa -, nihil erit, quod admirere post- 
hac, si in ea parte, in qua hos animum adverteris, me videbis. nulla est 
enim in re publiea mea causa propria; tempus agendi fuit magis mihi 
proprium quam ceteris, doloris vero et timoris et periculi fuit illa causa 
communis ; neque enim ego tunc princeps ad salutem esse potuissem, si 
esse alii comites noluissent. quare necesse est, quod mihi consuli praeci- 
puum fuit praeter alios, id iam privato cum ceteris esse commune. neque 
ego hoc partiendae invidiae, sed communicandae laudis causa loquor; 
oneris mei partem nemini impertio, gloriae bonis omnibus. 'in Autronium 
testimonium dixisti' inquit; ‘Sullam defendis.’ hoc totum eius modi est, 
iudices, ut, si ego sum inconstans ac levis, nec testimonio fidem tribui 
convenerit nec defensioni auctoritatem; sin est in me ratio rei publicae, 
religio privati officii, studium retinendae voluntatis bonorum, nihil 
0 minus accusator debet dicere quam a me defendi Sullam, testimonio lae- 

sum esse Autronium. videor enim iam non solum studium ad defendendas 

causas, verum etiam opinionis aliquid et auctoritatis adferre; qua ego 
et moderate utàr, iudices, et omnino non uterer, si ille me non coegisset. 

Duae coniurationes abs te, Torquate, constituuntur, una, quae Lepido 
et Voleacio consulibus, patre tuo consule designato facta esse dicitur, 
altera, quae me consule; harum in utraque Sullam dicis fuisse. patris 
tui, fortissimi viri atque optimi consulis scis me consiliis non interfuisse ; 
scis.me, cum mihi summus tecum usus esset, tamen illorum expertem 
temporum et sermonum fuisse, credo, quod nondum penitus in re publica 
versabar, quod nondum ad propositum mihi finem honoris perveneram, 
quod me ambitio et forensis labor ab omni illa cogitatione abstrahebat. 


12 quis ergo intererat vestris consiliis? omnes hi, quos vides huic adesse, 


1 

et in primis Q. Hortensius; qui cum propter honorem ac dignitatem 
atque animum eximium in rem publicam, tum propter summam fami- 
liaritatem summumque amorem in patrem tuum cum communibus tum 
praecipuis patris tui periculis commovebatur. ergo istius coniurationis 
crimen defensum ab eo est, qui interfuit, qui cognovit, qui particeps et 
consilii vestri fuit et timoris; cuius in hoc crimine propulsando cum esset 
copiosissima atque ornatissima oratio, tamen non minus auctoritatis 
inerat in ea quam facultatis. illius igitur coniurationis, quae contra vos 
facta, delata ad vos, a vobis prolata esse dicitur, ego testis esse non po- 
tui; non modo animo nihil .comperi, sed vix ad auris meas istius suspi- 
cionis fama pervenit. qui vobis in consilio fuerunt, qui vobiscum illa 
cognorunt, quibus ipsis periculum tum conflari putabatur, qui Autronio 
non adfuerunt, qui in illum testimonia gravia dixerunt, hunc defendunt, 
huie adsunt, in huius periculo declarant se non crimine coniurationis, 
ne adessent ceteris, sed hominum maleficio deterritos esse. mei consula- 
tus autem tempus et crimen maximae coniurationis à me defendetur. 
atque haec inter nos partitio defensionis non est fortuito, iudices, nec 
temere facta; sed cum videremus eorum criminum nos patronos adhi- 
beri, quorum testes esse possemus, uterque nostrum id sibi suscipiendum 

putavit, de quo aliquid scire ipse atque existimare potuisset. et quoniam 
de criminibus superioris coniurationis Hortensium diligenter audistis, 
de hac coniuratione, quae me consule facta est, hoc primum attendite. 
Multa, cum essem consul, de summis rei publicae periculis audivi, 

5 multa quaesivi, multa cognovi; nullus umquam de Sulla nuntius ad me, 
nullum indicium, nullae litterae pervenerunt, nulla suspicio. multum 
haec vox fortasse valere deberet eius hominis, qui consul insidias rei 
publieae consilio investigasset, veritate aperuisset, magnitudine animi 
vindicasset, cum is se nihil audisse de P. Sulla, nihil suspicatum esse 
10 diceret. sed ego nondum utor hac voce ad hunc defendendum ; ad purgan- 
dum me potius utar, ut mirari Torquatus desinat me, qui Autronio non ad- 
fuerim, Sullam defendere. quae enim Autroni fuit causa, quae Sullae est ? 
ille ambitus iudicium tollere ac disturbare primum conflato voluit gla- 
diatorum et fugitivorum tumultu, deinde id, quod vidimus omnes, 
15 lapidatione atque concursu ; Sulla, si sibi suus pudor ac dignitas non prod- 
esset, nullum auxilium requisivit. ille damnatus ita se gerebat non so- 
lum consiliis et sermonibus, verum etiam aspectu et vultu, ut inimicus 
esse amplissimis ordinibus, infestus bonis omnibus, hostis patriae vide- 
retur; hic se ita fractum illa calamitate atque adflictum putavit, ut nihil 
20 sibi ex pristina dignitate superesse arbitraretur, nisi quod modestia reti- 
nuisset.' hac vero in coniuratione quid tam coniunctum quam ille cum 
Catilina, cum Lentulo? quae tanta societas ullis inter se rerum opti- 
marum, quanta ei cum illis sceleris, libidinis, audaciae ? quod flagitium 
Lentulus non cum Autronio concepit ? quod sine eodem illo Catilina fa- 
25 cinus admisit? cum interim Sulla cum eisdem illis non modo noctem 
solitudinemque non quaereret, sed ne mediocri quidem sermone et 
congressu coniungeretur. illum Allobroges, maximarum rerum verissimi 
indices, illum multorum litterae ac nuntii coarguerunt; Sullam interea 
nemo insimulavit, nemo nominavit. postremo eiecto sive emisso iam ex 
30 urbe Catilina ille arma misit, cornua, tub<as, secur)es, fasces, signa 
legionis, ille relictus intus, expectatus foris, Lentuli poena compressus 

convertit se aliquando ad timorem, numquam ad sanitatem ; hic contra 
ita quievit, ut eo tempore omni Neapoli fuerit, ubi neque homines fuisse 
putantur huius adfines suspicionis et locus est ipse non tam ad inflam- 
mandos calamitosorum animos quam ad consolandos accommodatus. 
6 Propter hanc igitur tantam dissimilitudinem hominum atque causa- 
18 rum dissimilem me in utroque praebui. veniebat enim ad me et saepe 
veniebat Autronius multis cum lacrimis supplex, ut se defenderem, et se 
meum condiscipulum in pueritia, familiarem in adulescentia, collegam 
in quaestura commemorabat fuisse; multa mea in se, nonnulla sua in me 
etiam proferebat officia. quibus ego rebus, iudices, ita flectebar animo 10 
atque frangebar, ut iam ex memoria, quas mihi ipsi fecerat insidias, de- 
ponerem, ut iam inmissum esse ab eo C. Cornelium, qui me in meis sedi- 
bus, in conspectu uxoris ac liberorum meorum trucidaret, obliviscerer. 
(19)quae si de uno me cogitasset, qua mollitia sum animi ac lenitate, num- 
19 quam mehercule illius lacrimis ac precibus restitissem ` sed cum mihi 15 
patriae, cum vestrorum periculorum, cum huius urbis, cum illorum delu- 
brorum atque templorum, cum puerorum infantium, cum matronarum 
ac virginum veniebat in mentem, et cum illae infestae ac funestae faces 
universumque totius urbis incendium, cum tela, cum caedes, cum civium 
eruor, cum cinis patriae versari ante oculos atque animum memoria re- 20 
fricare coeperat, tum denique ei resistebam, neque solum illi hosti ac 
parricidae, sed his etiam propinquis illius Marcellis patri et filio, quorum 
alter apud me parentis gravitatem, alter filii suavitatem optinebat; 
neque me arbitrabar sine summo scelere posse, quod maleficium in aliis 
20 vindicassem, idem in illorum socio, cum scirem, defendere. atque idem 25 
ego neque P. Sullam supplicem ferre neque eosdem Marcellos pro huius 
periculis lacrimantes aspicere neque huius M. Messalae hominis neces- 
sarii preces sustinere potui; neque enim est causa adversata naturae, nec 
homo nec res misericordiae meae repugnavit. nusquam nomen, nusquam 
vestigium fuerat, nullum crimen, nullum indicium, nulla suspicio. suscepi 30 
causam, Torquate, suscepi et feci libenter, ut me, quem boni constantem, 
ut spero, semper existimassent, eundem ne improbi quidem crudelem 
dicerent. 

Hic ait se ille, iudices, regnum meum ferre non posse. quod tandem, 
Torquate, regnum ? consulatus credo mei; in quo ego imperavi nihil et 
contra patribus conscriptis et bonis omnibus parui; quo in magistratu 
non institutum est videlicet a me regnum, sed repressum. an tu in tanto 

5 imperio, tanta potestate non dicis me fuisse regem, nunc privatum reg- 
nare dicis? quo tandem nomine ? 'quod, in quos testimonia dixisti’ in- 
quit ‘damnati sunt; quem defendis, sperat se absolutum iri.’ hic tibi ego 
de testimoniis meis hoc respondeo, si falsum dixerim, te in eosdem di- 
xisse; sin verum, non esse hoc regnare, cum verum iuratus dicas, pro- 


c 


tentiam, nihil denique praeter fidem defensionis expectare. 'nisi tu' 
inquit ‘causam recepisses, numquam mihi restitisset, sed indicta causa 
profugisset. si iam tibi hoc concedam Q. Hortensium tanta gravitate 
hominem, si hos tales viros non suo stare iudicio sed meo; si hoc tibi dem, 
quod credi non potest, nisi ego huic adessem, hos adfuturos non fuisse, 
uter tandem rex est, isne, cui innocentes homines non resistunt, an is, 
qui calamitosos non deserit? at hic etiam id, quod minime tibi necesse 
fuit, facetus esse voluisti, cum Tarquinium et Numam et me tertium 
peregrinum regem esse dixisti. mitto iam de rege quaerere; illud quaero, 
peregrinum cur me esse dixeris. nam si ita sum, non tam est admirandum 
regem me esse, quoniam, ut tu ais, etiam peregrini reges Romae fuerunt, 
quam consulem Romae fuisse peregrinum. ‘hoc dico' inquit ‘te esse ex 
municipio.' fateor et addo etiam: ex eo municipio, unde iterum iam 
salus huic urbi imperioque missa est. sed scire ex te pervelim, quam ob 
rem, qui ex municipiis veniant, peregrini tibi esse videantur. nemo 
istuc M. illi Catoni seni, cum plurimos haberet inimicos, nemo Ti. Corun- 
canio, nemo CM zx Curio, nemo huic ipsi nostro C. Mario, cum ei mul- 
ti inviderent, obiecit umquam. equidem vehementer laetor eum esse me, 
in quem tu, cum cuperes, nullam contumeliam iacere potueris, quae non 

8 ad maximam partem civium conveniret. sed tamen te a me pro magnis 
causis nostrae necessitudinis monendum esse etiam atque etiam puto. 
non possunt omnes esse patricii; si verum quaeris, ne curant quidem; nec 

24 se aequales tui propter istam causam abs te anteiri putant. ac si tibi nos 
peregrini videmur, quorum iam et nomen et honos inveteravit et urbi 5 
huic et hominum famae ac sermonibus, quam tibi illos competitores tuos 
peregrinos videri necesse erit, qui iam ex tota Italia delecti tecum de 
honore ac de omni dignitate contendent! quorum tu cave quemquam 
peregrinum appelles, ne peregrinorum suffragiis obruare. qui si attu- 
lerint nervos et industriam, mihi crede, excutient tibi istam verborum 10 
iactationem et te ex somno saepe excitabunt nec patientur se abs te, 

25 nisi virtute vincentur, honore superari. ac si, iudices, ceteris patriciis 
me et vos peregrinos videri oporteret, a Torquato tamen hoc vitium sile- 
retur; est enim ipse a materno genere municipalis, honestissimi ac nobi- 
lissimi generis, sed tamen Asculani. aut igitur doceat Picentis solos non 
esse peregrinos aut gaudeat suo generi me meum non anteponere. quare 
neque tu me peregrinum posthac dixeris, ne gravius refutere, neque 
regem, ne derideare. nisi forte regium tibi videtur ita vivere, ut non modo 
homini nemini sed ne cupiditati quidem ulli servias, contemnere omnes 
libidines, non auri, non argenti, non ceterarum rerum indigere, in senatu 20 
sentire libere, populi utilitati magis consulere quam voluntati, nemini 
cedere, multis obsistere. si hoc putas esse regium, me regem esse confi- 
teor; sin te potentia mea, si dominatio, si denique aliquod dictum arro- 
gans aut superbum movet, quin tu id potius profers quam verbi invidiam 
contumeliamque maledicti? 25 

oe Ego tantis a me beneficiis in re publica positis si nullum aliud mihi 
praemium ab senatu populoque Romano nisi honestum otium postu- 
larem, quis non concederet? sibi haberent honores, sibi imperia, sibi 
provincias, sibi triumphos, sibi alia praeclarae laudis insignia; mihi li- 
ceret eius urbis, quam conservassem, conspectu tranquillo animo et 30 

quieto frui. quid, si hoc non postulo ? si ille labor meus pristinus, si solli- 
citudo, si officia, si operae, si vigiliae deserviunt amicis, praesto sunt om- 
nibus; si neque amici in foro requirunt studium meum neque res publica 
in curia; si me non modo non rerum gestarum vacatio, sed neque honoris 
neque aetatis excusatio vindicat a labore; si voluntas mea, si industria, 
si domus, si animus, sí aures patent omnibus; si mihi ne ad ea quidem, 
quae pro salute omnium gessi, recordanda et cogitanda quicquam relin- 
quitur temporis: tamen hoc regnum appellabitur, cuius vicarius qui 


velit esse inveniri nemo potest? longe abest a me regni suspicio; sin 27 


quaeris, qui sint Romae regnum occupare conati, ut ne replices annalium 
memoriam, ex domesticis imaginibus invenies. res enim gestae, credo, 
meae me nimis extulerunt ac mihi nescio quos spiritus attulerunt. quibus 
de rebus tam claris, tam inmortalibus, iudices, hoc possum dicere me, 
qui ex summis periculis eripuerim urbem hanc et vitam omnium civium, 
satis adeptum fore, si ex hoc tanto in omnis mortalis beneficio nullum 


in me ipsum periculum redundarit. etenim, in qua civitate res tantas 28 


gesserim, memini et, qua in urbe verser, intellego. plenum forum est 
eorum hominum, quos ego a vestris cervicibus depuli, iudices, a meis non 
removi. nisi vero paucos fuisse arbitramini, qui conari aut sperare possent 
se tantum imperium posse delere. horum ego faces eripere de manibus 
et gladios extorquere potui, sicuti feci, voluntates vero consceleratas ac 
nefarias nec sanare potui nec tollere. quare non sum nescius, quanto peri- 
culo vivam in tanta multitudine improborum, cum mihi uni cum om- 
nibus improbis aeternum videam bellum esse susceptum. quodsi illis 
meis praesidiis forte invides et si ea tibi regia videntur, quod omnes boni 
omnium generum atque ordinum suam salutem cum mea coniungunt, 
consolare te, quod omnium mentes improborum mihi uni maxime sunt 
infensae et adversae; qui me non [modo] solum idcirco oderunt, quod 
eorum conatus impios et furorem consceleratum repressi, sed eo etiam 


29 


magis, quod nihil iam se simile me vivo conari posse arbitrantur. at vero 30 


quid ego mirer, si quid ab improbis de me improbe dicitur, cum L. Tor- 
quatus primum ipse his fundamentis adulescentiae iactis, ea spe pro- 
posita amplissimae dignitatis, deinde L. Torquati, fortissimi consulis, 

constantissimi senatoris, semper optimi civis filius interdum efferatur 
inmoderatione verborum ? qui cum suppressa. voce de scelere P. Lentuli, 
de audacia coniuratorum omnium dixisset, tantum modo, ut vos, qui 
ea probatis, exaudire possetis, de supplicio (sumpto? de Lentulo, de 
carcere magna et queribunda voce dicebat. in quo primum illud erat ab- 
surdum, quod, cum ea, quae leviter dixerat, vobis probare volebat, eos 
autem, qui circum iudicium stabant, audire nolebat, non intellegebat ea, 
quae clare diceret, ita illos audituros, quibus se venditabat, ut vos quo- 
que audiretis, qui id non probabatis; deinde alterum iam oratoris vitium, 
non videre, quid quaeque causa postulet. nihil est enim tam alienum ab 
eo, qui alterum coniurationis accuset, quam videri coniuratorum poenam 
mortemque lugere. quod cum is tribunus plebis facit, qui unus videtur 
ex illis ad lugendos coniuratos relictus, nemini mirum est; difficile est 
enim tacere, cum doleas; te, si quid facis eius modi, non modo talem 
adulescentem, sed in ea causa, in qua te vindicem coniurationis velis 
esse, vehementer admiror. sed reprehendo tamen illud maxime, quod 
isto ingenio et prudentia praeditus causam rei publicae non tenes, 
qui arbitrere plebi Romanae res eas non probari, quas me consule 
omnes boni pro salute communi gesserunt. ecquem tu horum, qui 
adsunt, quibus te contra ipsorum voluntatem venditabas, aut tam 
sceleratum statuis fuisse, ut haec omnia perire voluerit, aut tam mise. 
rum, ut et se perire cuperet et nihil haberet, quod salvum esse vellet ? an 
vero clarissimum virum generis vestri ac nominis nemo reprehendit, qui 
filium suum vita privavit, ut in ceteros firmaret imperium; tu rem pu- 
blicam reprehendis, quae domesticos hostis, ne ab iis ipsa necaretur, neca- 
vit? itaque attende, Torquate, quam ego defugiam auctoritatem con- 
sulatus mei! maxima voce, ut omnes exaudire possint, dico semperque 
dicam: adeste omnes animis, qui adestis, quorum ego frequentia magno- 
pere laetor; erigite mentes auresque vestras et me de invidiosis rebus, 
ut ille putat, dicentem attendite ! ego consul, cum exercitus perditorum 
civium clandestino scelere conflatus crudelissimum et luctuosissimum 

exitium patriae comparasset, cumque ad occasum interitumque rei 
publicae Catilina in castris, in his autem templis atque tectis dux Len- 
tulus esset constitutus, meis consiliis, meis laboribus, mei capitis peri- 
culis sine tumultu, sine dilectu, sine armis, sine exercitu quinque homi- 
5 nibus comprehensis atque confessis incensione urbem, internicione cives, 
vastitate Italiam, interitu rem publicam liberavi; ego vitam omnium ci- 
vium, statum orbis terrae, urbem hanc denique, sedem omnium nostrum, 
arcem regum ac nationum exterarum, lumen gentium, domicilium im- 
perii quinque hominum amentium ac perditorum poena redemi. an me 34 
19 existimasti haec iniuratum in iudicio non esse dicturum, quae iuratus 
in maxima contione dixissem ? atque etiam illud addam, ne qui forte 12 
incipiat inprobus subito te amare, Torquate, et aliquid sperare de te, 
atque ut idem omnes exaudiant, clarissima voce dicam: harum rerum 
omnium, quas ego in consulatu pro salute rei publicae suscepi atque gessi, 
15 L. ille Torquatus, cum esset meus contubernalis in consulatu atque etiam 
in praetura fuisset, auctor, adiutor, particeps extitit, cum princeps, 
cum auctor, cum signifer esset iuventutis; parens vero eius homo aman- 
tissimus patriae, maximi animi, summi consilii, singularis constantiae, 
cum esset aeger, tamen omnibus rebus illis interfuit, nusquam est a me 
20 digressus, studio, consilio, auctoritate unus adiuvit plurimum, cum in- 
firmitatem corporis animi virtute superaret. videsne, ut eripiam te ex 35 
improborum subita gratia et reconciliem bonis omnibus ? qui te et dili- 
gunt et retinent retinebuntque semper nec, si forte a me desciveris, id- 
circo te a se et a re publica et a tua dignitate deficere patientur. sed iam 
25 redeo ad causam atque hoc vos, iudices, testor: mihi de memet ipso tam 
multa dicendi necessitas quaedam imposita est ab illo. nam si Torquatus 
Sullam solum accusasset, ego quoque hoc tempore nihil aliud agerem, 
nisi eum, qui accusatus esset, defenderem ; sed cum ille tota illa oratione 
in me esset invectus et cum, ut initio dixi, defensionem meam spoliare 
30 auctoritate voluisset, etiamsi me meus dolor respondere non cogeret, 
tamen ipsa causa hanc a me orationem flagitavisset. 

Ab Allobrogibus nominatum Sullam esse dicis. quis negat? sed lege 
indicium et vide, quem ad modum nominatus sit. L. Cassium dixerunt 
commemorasse cum ceteris Autronium secum facere. quaero, num Sul- 
lam dixerit Cassius. nusquam. sese aiunt quaesisse de Cassio, quid Sulla 
sentiret. videte diligentiam Gallorum; qui vitam hominum naturamque 
non nossent ac tantum audissent eos pari calamitate esse, quaesiverunt, 
essentne eadem voluntate. quid tum Cassius? si respondisset idem sen- 
tire et secum facere Sullam, tamen mihi non videretur in hunc id. crimi- 
nosum esse debere. quid ita? quia, qui barbaros homines ad bellum im- 
pelleret, non debebat minuere illorum suspicionem et purgare eos, de 
quibus illi aliquid suspicari viderentur. non respondit tamen una facere 
Sullam. etenim esset absurdum, cum ceteros sua sponte nominasset, men- 
tionem facere Sullae nullam nisi admonitum et interrogatum ; nisi forte 
veri simile est P. Sullae nomen in memoria Cassio non fuisse. si nobilitas 
hominis, si adflicta fortuna, si reliquiae pristinae dignitatis non tam illus- 
tres fuissent, tamen Autroni commemoratio memoriam Sullae rettu- 
lisset; etiam, ut arbitror, cum auctoritates principum coniurationis ad 
incitandos animos Allobrogum colligeret Cassius et cum sciret exteras 
nationes maxime nobilitate moveri, non prius Autronium quam Sullam 
nominavisset. iam vero illud minime probari potest Gallos Autronio 
nominato putasse propter calamitatis similitudinem sibi aliquid de Sulla 
esse quaerendum, Cassio, si hic esset in eodem scelere, ne cum appellasset 
quidem Autronium, huius in mentem venire potuisse. sed tamen quid 
respondit de Sulla Cassius? se nescire certum. ‘non purgat’ inquit. dixi 
antea: ne si argueret quidem tum denique, cum esset interrogatus, id 
mihi criminosum videretur. sed ego in iudiciis et in quaestionibus non 
hoc quaerendum arbitror, num purgetur aliqui, sed num arguatur. 
etenim cum se negat scire Cassius, utrum sublevat Sullam an satis pro- 
bat se nescire? ‘sublevat apud Gallos. quid ita? ‘ne indicent.’ quid? 
si periculum esse putasset, ne illi umquam indicarent, de se ipso con- 
fessus esset ? ‘nesciit videlicet.’ credo celatum esse Cassium de Sulla uno; 

nam de ceteris certe sciebat; etenim domi eius pleraque conflata esse 
constabat. qui negare noluit esse in eo numero Sullam, quo plus spei 
Gallis daret, dicere autem falsum non ausus est, nescire dixit. atqui 
hoc perspicuum est, cum is, qui de omnibus scierit, de Sulla se scire nega- 

5 rit, eandem esse vim negationis huius, quam si extra coniurationem hunc 
esse se scire dixisset. nam cuius scientiam de omnibus constat fuisse, 
eius ignoratio de aliquo purgatio debet videri. sed iam non quaero pur- 
getne Cassius Sullam; illud mihi tantum satis est contra Sullam nihil 
esse in indicio. 

w  Exclusus hac criminatione Torquatus rursus in me inruit, me accu- 
sat; ait me aliter, ac dictum sit, in tabulas publicas rettulisse. o di inmor- 
tales! — vobis enim tribuam, quae vestra sunt, nec vero possum meo tan- 
tum ingenio dare, ut tot res tantas, tam varias, tam repentinas in illa 
turbulentissima tempestate rei publicae mea sponte dispexerim - vos pro- 

15 fecto animum meum tum conservandae patriae cupiditate incendistis, vos 
me ab omnibus ceteris cogitationibus ad unam salutem rei publicae con- 
vertistis, vos denique in tantis tenebris erroris et inscientiae clarissimum 
lumen menti meae praetulistis. vidi ego hoc, iudices, nisi recenti memoria 
senatus auctoritatem huius indicii monumentis publicis testatus essem, 

20 fore, ut aliquando non Torquatus neque Torquati quispiam similis — 
nam id me multum fefellit —, sed ut aliquis patrimonii naufragus, inimi- 
eus otii, bonorum hostis aliter indicata haec esse diceret, quo facilius 
vento aliquo in optimum quemque excitato posset in malis rei publicae 
portum aliquem suorum malorum invenire. itaque introductis in senatum 

35 indicibus constitui senatores, qui omnia indicum dicta, interrogata, 
responsa perscriberent. at quos viros ! non solum summa virtute et fide — 
cuius generis erat in senatu facultas maxima -, sed etiam quos sciebam 
memoria, scientia, consuetudine et celeritate scribendi facillime, quae 
dicerentur, persequi posse, C. Cosconium, qui tum erat praetor, M. Messa- 

30 lam, qui tum praeturam petebat, P. Nigidium, App. Claudium. credo esse 

neminem, qui his hominibus ad vere referendum aut fidem putet aut 
ingenium defuisse. quid ? deinde quid feci? cum scirem ita esse indicium 
relatum in tabulas publicas, ut illae tabulae privata tamen custodia more 
maiorum continerentur, non occultavi, non continui domi, sed statim 
describi ab omnibus librariis, dividi passim et pervulgari atque edi po- 
pulo Romano imperavi. divisi toti Italiae, emisi in omnes provincias; 
eius indicii, ex quo oblata salus esset omnibus, expertem esse neminem 
volui. itaque dico locum in orbe terrarum esse nullum, quo in loco po- 
puli Romani nomen sit, quin eodem perscriptum hoc indicium perve- 
nerit. in quo ego tam subito et exiguo et turbido tempore multa divinitus, 
ita ut dixi, non mea sponte providi, primum ne qui posset tantum aut de 
rei publicae aut de alicuius periculo meminisse, quantum vellet; deinde 
ne cui liceret umquam reprehendere illud indicium aut temere creditum 
criminari; postremo ne quid iam a me, ne quid ex meis commentariis 
quaereretur, ne aut oblivio mea aut memoria nimia videretur, ne denique 
aut neglegentia turpis aut diligentia crudelis putaretur. sed tamen abs 
te, Torquate, quaero: cum indicatus tuus inimicus esset et esset eius 
rei frequens senatus et recens memoria testis, tibi meo familiari et con- 
tubernali prius etiam edituri indicium fuerint scribae mei, si voluisses, 
quam in codicem rettulissent: cum videres aliter referri, cur tacuisti, 
passus es, non mecum aut cum familiari meo questus es aut, quoniam 
tam facile inveheris in amicos, iracundius aut vehementius expostulasti ? 
tu, cum tua vox numquam sit audita, cum indicio lecto, descripto, di- 
vulgato quieveris, tacueris, repente tantam rem ementiare et in eum lo- 
cum te deducas, ut, ante quam me commutati indicii coargueris, te sum- 
mae neglegentiae tuo iudicio convictum esse fateare ? 

Mihi cuiusquam salus tanti fuisset, ut meam neglegerem ? per me ego 
veritatem patefactam contaminarem aliquo mendacio ? quemquam deni- 
que ego iuvarem, a quo et tam crudelis insidias rei publicae factas et me 
potissimum consule constitutas putarem ? quodsi iam essem oblitus 

severitatis et constantiae meae, tamne amens eram, ut, cum litterae pos- 
teritatis causa repertae sint, quae subsidio oblivioni esse possent, ego 
recentem putarem memoriam cuncti senatus commentario meo posse 
superari? fero ego te, Torquate, iam dudum, fero et nonnumquam ani- 
mum incitatum ad ulciscendam orationem tuam revoco ipse et reflecto, 
permitto aliquid iracundiae tuae, do adulescentiae, cedo amicitiae, tri- 
buo parenti. sed nisi tibi aliquem modum tute constitueris, coges me obli- 
tum nostrae amicitiae habere rationem meae dignitatis. nemo umquam 
me tenuissima suspicione perstrinxit, quem non perverterim ac perfre- 
gerim. sed mihi hoc credas velim: non iis libentissime soleo respondere, 
quos mihi videor facillime posse superare. tu quoniam minime ignoras con- 
suetudinem dicendi meam, noli hac lenitate nova abuti mea, noli aculeos 
orationis meae, qui reconditi sunt, excussos arbitrari, noli id omnino a 
me putare esse amissum, si quid est tibi remissum atque concessum. cum 
illae valent apud me excusationes iniuriae tuae, iratus animus tuus, aetas, 
amicitia nostra, tum nondum statuo te virium satis habere, ut ego tecum 
luctari et congredi debeam. quodsi esses usu atque aetate robustior, essem 
idem, qui soleo, cum sum lacessitus; nunc tecum sic agam, tulisse ut po- 
tius iniuriam quam rettulisse gratiam videar. neque vero quid mihi irascare, 
intellegere possum. si, quod eum defendo, quem tu accusas, cur tibi ego 
non suscenseo, quod accusas eum, quem ego defendo? 'inimicum ego' 
inquis ‘accuso meum.’ et amicum ego defendo meum. ‘non debes tu 
quemquam in coniurationis quaestione defendere.' immo nemo magis 
eum, de quo nihil est umquam suspicatus, quam is, qui de aliis multa 
cogitavit. ‘cur dixisti testimonium in alios ?' quia coactus sum. ‘cur dam- 
nati sunt ?’ quia creditum est. ‘regnum est dicere, in quem velis, et de- 
fendere, quem velis.' immo servitus est non dicere, in quem velis, et non 
defendere, quem velis. ac si considerare coeperis, utrum magis mihi hoc 
necesse fuerit facere an istud tibi, intelleges honestius te inimicitiarum 
modum statuere potuisse quam me humanitatis. at vero cum honos age- 
batur familiae vestrae amplissimus, hoc est consulatus parentis tui, 

sapientissimus vir familiarissimis suis non suscensuit pater tuus, cum 
Sullam et defenderent et laudarent; intellegebat hanc nobis a maioribus 
esse traditam disciplinam, ut nullius amicitia ad pericula propulsanda 
impediremur. at erat huic iudicio longe dissimilis illa contentio. tum ad- 
flicto P. Sulla consulatus vobis pariebatur, sicuti partus est; honoris erat 
certamen; ereptum repetere. vos clamitabatis, ut victi in campo in foro 
vinceretis; tum, qui contra vos pro huius salute pugnabant, amicissimi 
vestri, quibus non irascebamini, consulatum vobis eripiebant, honori 
vestro repugnabant et tamen id inviolata vestra amicitia, integro offi- 
cio, vetere exemplo atque instituto optimi cuiusque faciebant. ego vero 
quibus ornamentis adversor tuis aut cui dignitati vestrae repugno ? quid 
est, quod iam ab hoc expetas ? honos ad patrem, insignia honoris ad te 
delata sunt. tu ornatus exuviis huius venis ad eum lacerandum, quem 
interemisti, ego iacentem et spoliatum defendo et protego. atque hic tu 


et reprehendis me, quia defendam, et irasceris; ego autem non modo 


tibi non irascor, sed ne reprehendo quidem factum tuum. te enim ex- 
istimo tibi statuisse, quid faciendum putares, et satis idoneum officii tui 
iudicem posuisse. 

At accusat <C.» Corneli filius, et id aeque valere debet, ac si pater indi- 
caret. o patrem Cornelium sapientem, qui, quod praemii solet esse in 
indicio, reliquerit, quod turpitudinis in confessione, id per accusationem 
filii susceperit! sed quid est tandem, quod indicat per istum puerum 
Cornelius ? si vetera mihi ignota cum Hortensio communicata, respondit 
Hortensius; sin, ut ais, illum conatum Autroni et Catilinae, cum in campo 
consularibus comitiis, quae a me habita sunt, caedem facere voluerunt, 
Autronium tum in campo vidimus - sed quid dixi vidisse nos ? ego vidi ; 
vos enim tum, iudices, nihil Jaborabatis neque suspicabamini, ego tectus 
praesidio firmo amicorum Catilinae tum et Autroni copias et conatum re- 


52 pressi. num quis est igitur, qui tum dicat in campum aspirasse Sullam ? at- 


qui si tum se cum Catilina societate sceleris coniunxerat, cur ab eo discede- 
bat, cur cum Autronio non erat, cur in pari causa non paria signa criminis 
reperiuntur? sed quoniam Cornelius ipse etiam nunc de indicando dubitat, 

et ut dicitis, informat ad hoc adumbratum indicium filium, quid tandem 
de illa nocte dicit, cum inter falcarios ad M. Laecam nocte ea, quae 
consecuta est posterum diem nonarum Novembrium me consule, Catilinae 
denuntiatione convenit? quae nox omnium temporum coniurationis 
acerrima fuit atque acerbissima. tum Catilinae dies exeundi, tum ceteris 
manendi condicio, tum discriptio totam per urbem caedis atque incen- 
diorum constituta est; tum tuus pater, Corneli, id quod tandem ali- 
quando confitetur, illam sibi officiosam provinciam depoposcit, ut, cum 
prima lue consulem salutatum veniret, intromissus et meo more et 
iure amicitiae me in meo lectulo trucidaret. hoc tempore cum arderet 
acerrime coniuratio, cum Catilina egrederetur ad exercitum, Lentulus 
in urbe relinqueretur, Cassius incendiis, Cethegus caedi praeponeretur, 
Autronio, ut occuparet Etruriam, praescriberetur, cum omnia ordina- 
rentur, instruerentur, pararentur, ubi fuit Sulla, Corneli ? num Romae ? 
immo longe afuit. num in iis regionibus, quo se Catilina inferebat ? multo 
etiam longius. num in agro Camerti, Piceno, Gallico, quas in oras maxi- 
me quasi morbus quidam illius furoris pervaserat ? nihil vero minus. fuit 
enim, ut iam ante dixi, Neapoli, fuit in ea parte Italiae, quae maxime 
ista suspicione caruit. quid ergo indicat aut quid adfert aut ipse Corne- 
lius aut vos, qui haec ab illo mandata defertis? gladiatores emptos esse 
Fausti simulatione ad caedem ac tumultum. ita prorsus; interpositi sunt 
gladiatores, quos testamento patris deberi videmus. ‘adrepta est familia; 
quae si esset praetermissa, posset alia familia Fausti munus praebere.' 
utinam quidem haec ipsa non modo iniquorum invidiae, sed aequorum 
exspectationi satis facere posset ! ‘properatum vehementer est, cum longe 
tempus muneris abesset.' quasi vero tempus dandi muneris non valde ap- 
propinquaret. ‘nec opinante Fausto, cum is neque sciret neque vellet, fa- 
milia est comparata.' at litterae sunt Fausti, per quas ille precibus a 
P. Sulla petit, ut emat gladiatores et ut hos ipsos emat, neque solum ad 
Sullam missae, sed ad L.Caesarem, Q. Pompeium, C. Memmium, quo- 
rum de sententia tota res gesta est. ‘at praefuit familiae Cornelius <liber- 
tus.’ iam si in paranda familia nulla suspicio est, quis praefuerit, nihil ad 

rem pertinet; sed tamen munere servili obtulit se ad ferramenta prospi- 
cienda, praefuit vero numquam, eaque res omni tempore per Bellum 
Fausti libertum administrata est. 

5g At enim Sittius est ab hoc in ulteriorem Hispaniam missus, ut eam 
provinciam perturbaret. primum Sittius, iudices, L. Iulio C. Figulo con- 5 
sulibus profectus est aliquanto ante furorem Catilinae et suspicionem 
huius coniurationis; deinde est profectus non tum primum, sed cum in 
isdem locis aliquanto ante eadem de causa aliquot annos fuisset, ac pro- 
fectus est non modo ob causam, sed etiam ob necessariam causam magna 
ratione cum Mauretaniae rege contracta. tum autem illo profecto Sulla 10 
procurante eius rem et gerente plurimis et pulcherrimis P. Sitti praediis 
venditis aes alienum eiusdem (est) dissolutum, ut, quae causa ceteros 
ad facinus impulit, cupiditas retinendae possessionis, ea Sittio non 

57 fuerit praediis deminutis. iam vero illud quam incredibile, quam absur- 
dum, qui Romae caedem facere, qui hanc urbem inflammare vellet, 15 
eum familiarissimum suum dimittere ab se et amandare in ultimas terras! 
utrum quo facilius Romae ea, quae conabatur, efficeret, si in Hispania 
turbatum esset? at haec ipsa per se sine ulla coniunctione agebantur. an 
in tantis rebus, tam novis consiliis, tam periculosis, tam turbulentis ho- 
minem amantissimum sui, familiarissimum, coniunctissimum officiis, 20 
eonsuetudine, usu dimittendum esse arbitrabatur? veri simile non est, 
ut, quem in secundis rebus, quem in otio secum semper habuisset, hunc 

58 in adversis et in eo tumultu, quem ipse comparabat, ab se dimitteret. ipse 
autem Sittius — non enim mihi deserenda est causa amici veteris atque 
hospitis — is homo est aut ea familia ac disciplina, ut hoc credi possit »5 
eum bellum populo Romano facere voluisse ? ut, cuius pater, cum ceteri 
deficerent finitimi ac vicini, singulari extiterit in rem publicam nostram 
officio et fide, is sibi nefarium bellum contra patriam suscipiendum puta- 
ret? cuius aes alienum videmus, iudices, non libidine, sed negotii ge- 
rendi studio esse contractum, qui ita Romae debuit, ut in provinciis et 30 
in regnis ei maximae pecuniae deberentur; quas cum peteret, non com- 
misit, ut sui procuratores quicquam oneris absente se sustinerent; venire 
omnis suas possessiones et patrimonio. se ornatissimo spoliari maluit 

quam ullam moram cuiquam fieri creditorum suorum. a quo quidem 
genere, iudices, ego numquam timui, cum in illa rei publicae tempestate 
versarer. illud erat hominum genus horribile et pertimescendum, qui 
tanto amore suas possessiones amplexi tenebant, ut ab iis membra citius 
divelli ac distrahi posse diceres. Sittius numquam sibi cognationem cum 
praediis esse existimavit suis. itaque se non modo ex suspicione tanti 
sceleris, verum etiam ex omni hominum sermone non armis, sed patri- 
monio suo vindicavit. 

Iam vero quod obiecit Pompeianos esse a Sulla impulsos, ut ad istam a 
coniurationem atque ad hoc nefarium facinus accederent, id cuius modi 
sit, intellegere non possum. an tibi Pompeiani coniurasse videntur ? quis 
hoc dixit umquam, aut quae fuit istius rei vel minima suspicio ? ‘diiunxit’ 
inquit 'eos a colonis, ut hoc discidio ac dissensione facta oppidum in 
sua potestate posset per Pompeianos habere.’ primum omnis Pompeiano- 

15 rum colonorumque dissensio delata ad patronos est, cum iam inveterasset 
ac multos annos esset agitata; deinde ita a patronis res cognita est, ut 
nulla in re a ceterorum sententiis Sulla dissenserit; postremo coloni ipsi 
sic intellegunt non Pompeianos a Sulla magis quam sese esse defensos. 
atque hoc, iudices, ex hac frequentia colonorum, honestissimorum ho- 61 

20 minum, intellegere potestis, qui adsunt, laborant, hunc patronum, defen- 

sorem, custodem illius coloniae si in omni fortuna atque omni honore 

incolumem habere non potuerunt, in hoc tamen casu, in quo afflictus 
iacet, per vos iuvari conservarique cupiunt. adsunt pari studio Pompe- 
iani, qui ab istis etiam in crimen vocantur; qui ita de ambulatione ac de 
suffragiis suis cum colonis dissenserunt, ut idem de communi salute sen- 

tirent. ac ne haec quidem P. Sullae mihi videtur silentio praetereunda 62 

esse virtus, quod, cum ab hoc illa colonia deducta sit et cum commoda 

colonorum a fortunis Pompeianorum rei publicae fortuna diiunxerit, ita 
carus utrisque est atque iucundus, ut non alteros demovisse, sed utros- 

30 que constituisse videatur. 

At enim et gladiatores et omnis ista vis rogationis Caeciliae causa com- 22 
parabatur. atque hoc loco in L. Caecilium, pudentissimum atque orna- 
tissimum virum, vehementer invectus est. cuius ego de virtute et con- 

stantia, iudices, tantum dico talem hunc in ista rogatione, quam promul- 
garat non de tollenda, sed de levanda calamitate fratris sui, fuisse, ut 
consulere voluerit fratri, cum re publica pugnare noluerit, promulgarit 
inpulsus amore fraterno, destiterit fratris auctoritate deductus. atque 
in ea re per L. Caecilium Sulla accusatur, in qua re est uterque laudandus. 
primum Caecilius; qui id promulgavit, in quo res iudicatas videbatur 
voluisse rescindere, ut restitueretur Sulla; recte reprehendis; status enim 
rei publicae maxime iudicatis rebus continetur; neque ego tantum fra- 
terno amori dandum arbitror, ut quisquam, dum saluti suorum consulat, 
communem relinquat. (at) nihil de iudicio ferebat, sed poenam ambitus 
eam referebat, quae fuerat nuper superioribus legibus constituta. itaque 
hac rogatione non iudicum sententia, sed legis vitium corrigebatur. nemo 
iudicium reprehendit, cum de poena queritur, sed legem. damnatio est 
enim iudicum, quae manebat, poena legis, quae levabatur. noli igitur 
animos eorum ordinum, qui praesunt iudicii summa cum gravitate 
et dignitate, alienare a causa. nemo labefactare iudicium est conatus, 
nihil est eius modi promulgatum, semper Caecilius in calamitate fratris 
sui iudicum potestatem perpetuandam, legis acerbitatem mitigandam 
putavit. sed quid ego de hoc plura disputem ? dicerem fortasse et facile 
et libenter dicerem, si paulo etiam longius, quam finis cotidiani officii 
postulat, L. Caecilium pietas et fraternus amor propulisset, implorarem 
sensus vestros, unius cuiusque indulgentiam in suos testarer, peterem 
veniam errato L. Caecili ex intimis vestris cogitationibus atque ex huma- 
nitate communi. lex dies fuit proposita paucos, ferri coepta numquam, 
deposita est in senatu. kalendis Ianuariis cum in Capitolium nos senatum 
convocassemus, nihil est actum prius et id mandatu Sullae Q. Metellus 
praetor se loqui dixit Sullam illam rogationem de se nolle ferri. ex illo 
tempore L. Caecilius egit de re publica multa: agrariae legi, quae tota 
a me reprehensa et abiecta est, se intercessorem fore professus est, im- 
probis largitionibus restitit, senatus auctoritatem numquam impedivit, 
ita se gessit in tribunatu, ut onere deposito domestici officii nihil postea 

nisi de rei publicae commodis cogitarit. atque in ipsa rogatione ne per 
vim quid ageretur, quis tum nostrum Sullam aut Caecilium verebatur ? 
nonne omnis ille terror, omnis seditionis timor atque opinio ex Autroni 
improbitate pendebat? eius voces, eius minae ferebantur, eius aspectus, 
concursatio, stipatio, greges hominum perditorum metum nobis sedi- 
tionesque adferebant. itaque P. Sulla hoc importunissimo cum honoris 
tum etiam calamitatis socio atque comite et secundas fortunas amittere 
coactus est et in adversis sine ullo remedio atque adlevamento permanere. 

Hic tu epistulam meam saepe recitas, quam ego ad Cn. Pompeium de 
10 meis rebus gestis et de summa re publica misi, et ex ea crimen aliquod 
in P. Sullam quaeris, et si furorem incredibilem biennio ante conceptum 
erupisse in meo consulatu scripsi, me hoc demonstrasse dicis Sullam in 
illa fuisse superiore coniuratione. scilicet ego is sum, qui existimem Cn. 
Pisonem et Catilinam et Vargunteium et Autronium nihil scelerate, 
nihil audacter ipsos per sese sine P. Sulla facere potuisse. de quo etiamsi 
quis dubitasset antea, num id, quod tu arguis, cogitasset, ut interfecto 
patre tuo consul descenderet kalendis Ianuariis cum lictoribus, sustu- 
listi hanc suspicionem, cum dixisti hunc, ut Catilinam consulem efficeret, 
contra patrem tuum operas et manum comparasse. quod si tibi ego con- 
fitear, tu mihi concedas necesse est hune, cum Catilinae suffragaretur, 
nihil de suo consulatu, quem iudicio amiserat, per vim recuperando cogi- 
tavisse. neque enim istorum facinorum tantorum tam atrocium crimen, 
iudices, P. Sullae persona suscipit. 

Iam enim faciam criminibus omnibus fere dissolutis contra, atque in 
ceteris causis fieri solet, ut nunc denique de vita hominis ac de moribus 
dicam. etenim de principio studuit animus occurrere magnitudini cri- 
minis, satis facere expectationi hominum, de me aliquid ipso, qui accu- 
satus eram, dicere; nunc iam revocandi estis eo, quo vos ipsa causa 
etiam tacente me cogit animos mentesque convertere. omnibus in rebus, 
30 judices, quae graviores maioresque sunt, quid quisque voluerit, cogi- 

tarit, admiserit, non ex crimine, sed ex moribus eius, qui arguitur, est 

ponderandum. neque enim potest quisquam nostrum subito fingi neque 
cuiusquam repente vita mutari aut natura converti. circumspicite pau- 

lisper mentibus vestris, ut alia mittamus, hosce ipsos homines, qui huic 
adfines sceleri fuerunt. Catilina contra rem publicam coniuravit. cuius 
aures umquam haec respuerunt conatum esse audacter hominem a pueri- 
tia non solum intemperantia et scelere sed etiam consuetudine et studio 
in omni flagitio, stupro, caede versatum ? quis eum contra patriam pug- 
nantem perisse miratur, quem semper omnes ad civile latrocinium natum 
putaverunt? quis Lentuli societates cum indicibus, quis insaniam libi- 
dinum, quis perversam atque impiam religionem recordatur, qui illum 
aut nefarie cogitasse aut stulte sperasse miretur? quis de C. Cethego at- 
que eius in Hispaniam profectione ac de vulnere Q. Metelli Pii cogitat, 
cui non ad illius poenam carcer aedificatus esse videatur ? omitto ceteros, 
ne sit infinitum ; tantum a vobis peto, ut taciti de omnibus, quos con- 
iurasse cognitum est, cogitetis; intellegetis unum quemque eorum prius 
ab sua vita quam vestra suspicione esse damnatum. ipsum illum Autro- 
nium, quoniam eius nomen finitimum maxime est huius periculo et cri- 
mini, non sua natura ac vita convicit? semper audax, petulans, libidi. 
nosus; quem in stuprorum defensionibus non solum verbis uti impro- 
bissimis solitum esse scimus, verum etiam pugnis et calcibus, quem 
exturbare homines ex possessionibus, caedem facere vicinorum, spo- 
Hare fana sociorum, vi (esse) conatum et armis disturbare iudicia, 
in bonis rebus omnis contemnere, in malis pugnare contra bonos, non rei 
publicae cedere, non fortunae ipsi succumbere. huius si causa non 
manifestissimis rebus teneretur, tamen eum mores ipsius ac vita con- 
vinceret. 

Agedum conferte nunc cum illius vita (vitam) P. Sullae vobis populo- 
que Romano notissimam, iudices, et eam ante oculos vestros proponite. 
ecquod est huius factum aut commissum non dicam audacius, sed quod 
cuiquam paulo minus consideratum videretur? factum quaero; verbum 
ecquod umquam ex ore huius excidit, in quo quisquam posset offendi? 
at vero in illa gravi L.Sullae turbulentaque victoria quis P. Sulla mitior, 
quis misericordior inventus est? (quam) multorum hic vitam est a 

L. Sulla deprecatus! quam multi sunt summi homines et ornatissimi et 
nostri et equestris ordinis, quorum pro salute se hic Sullae obligavit! 
quos ego nominarem — neque enim ipsi nolunt et huie animo gratissimo 
adsunt —; sed quia maius est beneficium, quam posse debet civis civi 
5 dare, ideo a vobis peto, ut, quod potuit, tempori tribuatis, quod fecit, 
ipsi. quid reliquam constantiam vitae commemorem, dignitatem, libera- 
litatem, moderationem in privatis rebus, splendorem in publicis ? quae 
ita deformata sunt a fortuna, ut tamen a natura inchoata conpareant. 
quae domus, quae celebratio cotidiana, quae familiarium dignitas, quae 
10 studia amicorum, quae ex quoque ordine multitudo! haec diu multum- 
que et multo labore quaesita una eripuit hora. accepit P. Sulla, iudices, 
vulnus vehemens et mortiferum, verum tamen eius modi, quod videre- 
tur huius vita et natura accipere potuisse. honestatis enim et dignitatis 
habuisse nimis magnam iudicatus est cupiditatem ; quam si nemo alius 
15 habuit in consulatu petendo, cupidior iudicatus est hic fuisse quam 
ceteri; sin etiam in aliis nonnuliis fuit iste consulatus amor, fortuna 
in hoc fuit fortasse gravior quam in ceteris. postea vero quis P. Sul- 
lam nisi maerentem, demissum afflictumque vidit, quis umquam est 
suspicatus hunc magis odio quam pudore hominum aspectum lucem- 
20 que vitare? qui cum multa haberet invitamenta urbis et fori propter 
summa studia amicorum, quae tamen ei sola in malis restiterunt, afuit 
ab oculis vestris et, cum lege retineretur, ipse se exilio paene multavit. 
in hoe vos pudore, iudices, et in hac vita tanto sceleri locum fuisse cre- 
ditis ? aspicite ipsum, contuemini os, conferte crimen cum vita, vitam ab 
25 initio usque ad hoc tempus explicatam cum crimine recognoscite. mitto 
rem publicam, quae fuit semper Sullae carissima; hosne amicos, tales 
viros tam cupidos sui, per quos res eius secundae quondam erant or- 
natae, nune sublevantur adversae, crudelissime perire voluit, ut cum 
Lentulo et Catilina et Cethego foedissimam vitam ac miserrimam tur- 
30 pissima morte proposita degeret? non, inquam, cadit in hos mores, non 
in hune pudorem, non in hanc vitam, non in hune hominem ista suspicio. 
nova quaedam illa inmanitas exorta est, incredibilis fuit ac singularis 
furor, ex multis ab adulescentia collectis perditorum hominum vitiis 
repente ista tanta inportunitas inauditi sceleris exarsit. nolite, iudices, 

arbitrari hominum ilium impetum et conatum fuisse — neque enim ulla 
gens tam barbara aut tam immanis umquam fuit, in qua non modo tot, 
sed unus tam crudelis hostis patriae sit inventus — : beluae quaedam illae 
ex portentis immanes ac ferae forma hominum indutae extiterunt. per- 
spicite etiam atque etiam, iudices, — nihil enim est, quod in hac causa dici 
possit vehementius — penitus introspicite Catilinae, Autroni, Cethegi, 
Lentuli ceterorumque mentes; quas vos in his libidines, quae flagitia, 
quas turpitudines, quantas audacias, quam incredibiles furores, quas 
notas facinorum, quae indicia parricidiorum, quantos acervos scelerum 
reperietis ! ex magnis et diuturnis et iam desperatis rei publicae morbis 
ista repente vis erupit, ut ea confecta et eiecta convalescere aliquando et 
sanari civitas possit; neque enim est quisquam, qui arbitretur illis in- 
clusis in re publica pestibus diutius haec stare potuisse. itaque eos non 

, ad perficiendum scelus, sed ad luendas rei publicae poenas F'uriae quae- 

‘77 dam incitaverunt. in hunc igitur gregem vos nunc P. Sullam, iudices, 
ex his, qui cum hoc vivunt aut vixerunt, honestissimorum hominum 
gregibus reicietis, ex hoc amicorum numero, ex hac familiarium dignitate 
in impiorum partem atque in parricidarum sedem atque numerum 
transferetis? ubi erit igitur illud firmissimum praesidium pudoris, quo 
in loco nobis vita ante acta proderit, quod ad tempus existimationis par- 
tae fructus reservabitur, si in extremo discrimine ac dimicatione fortu- 
nae deseruerit, si non aderit, si nihil adiuvabit ? 

78 Quaestiones nobis servorum accusator ac tormenta minitatur. in qui- 
bus quamquam nihil periculi suspicamur, tamen illa tormenta gubernat 
dolor, moderatur natura cuiusque cum animi tum corporis, regit quae- 
sitor, flectit libido, corrumpit spes, infirmat metus, ut in tot rerum an- 
gustiis nihil veritati loci relinquatur. vita P. Sullae torqueatur, ex ea 
quaeratur, num quae occultetur libido, num quod lateat facinus, num 
quae crudelitas, num quae audacia. nihil erroris erit in causa nec obscuri- 
tatis, iudices, si a vobis vitae perpetuae vox ea, quae verissima et gra- 


Tw] 1 arbitrare T (fort. recte, cf. prov. cons. 42 arbitrarem (P) et nat. deor. 2, 74 
arbitrato) !| 4 formas æ || 6 possit xbek posset cett. || 9 scelerum (pro facino- 
rum) œ | facinorum (pro scelerum) œ || 12 posset k || 16 aut T at x atque ag | 
amicorum (pro hominum) T |! 17 amicorum R. Kl. hominum @ | familiari ag |! 
18 cedem (pro sedem) ap | ac numerum ab et numerum tg || 19 fortissimum 
(pro firmissum) œ || 29 parta T || 21 inc» non T j| 22 deseruerit cod. Victorian. 
deseruit b!e? deserit Tw deseret k; in T post deserit est littera n | si alterum om. Y || 
23 accusator et tormenta T ac tormenta accusator œ || 24 nihil om. T || 25 regit 
quaesitor om. | quaestor ap || 27 torquate ap ! 30 gravissima et verissima ma 
gravissima o 


24 


eg 
I 


= 
Ka 


Fei 


H 


Id 


1 


D 
e 


DÉI 
eo 


PRO P. SVLLA ORATIO 27,76— 29, s1 


vissima debet esse, audietur. nullum in hac causa testem timemus, nihil 


79 


quemquam scire, nihil vidisse, nihil audisse arbitramur. sed tamen si(79) 


nihil vos P. Sullae fortuna movet, iudices, vestra moveat. vestra enim, 
qui cum summa elegantia atque integritate vixistis, hoc maxime interest 
non ex libidine aut simultate aut levitate testium causas honestorum 
hominum ponderari, sed in magnis disquisitionibus repentinisque peri- 
culis vitam unius cuiusque esse testem. quam vos, iudices, nolite armis 
suis spoliatam atque nudatam obicere invidiae, dedere suspicioni; mu- 
nite communem arcem bonorum, obstruite perfugia improborum ! valeat 
ad poenam et ad salutem vita plurimum, quam solam videtis ipsam ex 
sua natura facillime perspici, subito flecti fingique non posse. 

Quid vero? haec auctoritas — semper enim est de ea dicendum, quam- 
quam a me timide modiceque dicetur -, quid ? inquam, haec auctoritas 
nostra, qui a ceteris coniurationis causis abstinuimus, P. Sullam defen- 
dimus, nihil hunc tandem iuvabit? grave est hoc dictu fortasse, iudices, 
grave, si appetimus aliquid; si, cum ceteri de nobis silent, non etiam 
nosmet ipsi tacemus, grave; sed si laedimur, si accusamur, si in invidiam 
vocamur, profecto conceditis, iudices, ut nobis libertatem retinere 
liceat, si minus liceat dignitatem. accusati sunt uno nomine consulares, 
ut iam videatur honoris amplissimi nomen plus invidiae quam dignitatis 
adferre. ‘adfuerunt’ inquit 'Catilinae illumque laudarunt.' nulla tum pa- 
tebat, nulla erat cognita coniuratio: defendebant amicum, aderant 
supplici, vitae eius turpitudinem in summis eius periculis non inseque- 
bantur. quin etiam parens tuus, Torquate, consul reo de pecuniis repe- 
tundis Catilinae fuit advocatus, improbo homini at supplici, fortasse 
audaci, at aliquando amico. cui cum adfuit post delatam ad eum primam 
illam coniurationem, indicavit se audisse aliquid, non credidisse. ‘at idem 
non adfuit alio in iudicio, cum adessent ceteri.' si postea cognorat ipse 
aliquid, quod in consulatu ignorasset, ignoscendum est iis, qui postea 


ə nihil audierunt; sin illa res prima valuit, num inveterata quam recens 


debuit esse gravior? sed si tuus parens etiam in ipsa suspicione periculi 
sui tamen humanitate adductus advocationem hominis improbissimi 
sella curuli atque ornamentis et suis et consulatus honestavit, quid est, 

82 quam ob rem consulares, qui Catilinae adfuerunt, reprehendantur ? ‘at 


83 


84 


idem iis, qui ante hunc causam de coniuratione dixerunt, non adfuerunt.’ 
tanto scelere astrictis hominibus statuerunt nihil a se adiumenti, nihil 
opis, nihil auxilii ferri oportere. atque ut de eorum constantia atque ani- 
mo in rem publicam dicam, quorum tacita gravitas et fides de uno quo- 
que loquitur neque cuiusquam ornamenta orationis desiderat, potest 
dicere quisquam umquam meliores, fortiores, constantiores consulares 
fuisse quam his temporibus et periculis, quibus paene oppressa est res 
publica? quis non de communi salute apertissime, quis non fortissime, 
quis non constantissime sensit? neque ego praecipue de consularibus 
disputo; nam haec et hominum ornatissimorum, qui praetores fuerunt, 
et universi senatus communis est laus, ut constet post hominum memo- 
riam numquam in illo ordine plus virtutis, plus amoris in rem publicam, 
plus gravitatis fuisse; sed quia sunt descripti consulares, de his tantum 
mihi dicendum putavi, quod satis esset ad testandam omnium memo- 
riam, neminem esse ex illo honoris gradu, qui non omni studio, virtute, 
auctoritate incubuerit ad rem publicam conservandam. 

Sed quid? ego, qui Catilinam non laudavi, qui reo Catilinae consul 
non adfui, qui testimonium de coniuratione dixi in alios, adeone vobis 
alienus a sanitate, adeo oblitus constantiae meae, adeo immemor rerum 
a me gestarum esse videor, ut, cum consul bellum gesserim cum coniu- 
ratis, nunc eorum ducem servare cupiam et in animum inducam, cuius 
nuper ferrum rettuderim flammamque restinxerim, eiusdem nunc cau- 
sam vitamque defendere? si medius fidius, iudices, non me ipsa res pu- 
blica meis laboribus et periculis conservata ad gravitatem animi et con- 
stantiam sua dignitate revocaret, tamen hoc natura est insitum, ut, quem 
timueris, quicum de vita fortunisque contenderis, cuius ex insidiis eva- 
seris, hunc semper oderis. sed cum agatur honos meus amplissimus, gloria 
rerum gestarum singularis, cum, quotiens quisque est in hoc scelere con- 
victus, totiens renovetur memoria per me inventae salutis, ego sim tam 
demens, ego committam, ut ea, quae pro salute omnium gessi, casu 
magis et felicitate a me quam virtute et consilio gesta esse videantur? 
‘quid ergo? hoc tibi sumis' dicet fortasse quispiam, ‘ut, quia tu defendis, 

innocens iudicetur?' ego vero, iudices, non modo mihi nihil adsumo, in 
quo quispiam repugnet, sed etiam, si quid ab omnibus conceditur, id 
reddo ac remitto. non in ea re publica versor, non iis temporibus meum 
caput obtuli pro patria periculis omnibus, non aut ita sunt extincti, quos 

5 vici, aut ita grati, quos servavi, ut ego mihi plus appetere coner, quam 
quantum omnes inimici invidique patiantur. grave esse videtur eum, 
qui investigarit coniurationem, qui patefecerit, qui oppresserit, cui se- 
natus singularibus verbis gratias egerit, cui uni togato supplicationem 
decreverit, dicere in iudicio: ‘non defenderem, si coniurasset.’ non dico 

19 id, quod grave est, dico illud, quod in his causis coniurationis non 
auctoritati adsumam, sed pudori meo: 'ego ille coniurationis investi. 
gator atque ultor certe non defenderem Sullam, si coniurasse arbi- 
trarer.' ego, iudices, de tantis omnium periculis cum quaererem omnia, 
multa audirem, crederem non omnia, caverem omnia, dico hoc, quod 

15 initio dixi, nullius indicio, nullius nuntio, nullius suspicione, nullius 
litteris de P. Sulla rem ullam ad me esse delatam. 

Quam ob rem vos, di patrii ac penates, qui huic urbi atque huic rei 
publicae praesidetis, qui hoc imperium, qui hanc libertatem, qui popu- 
lum Romanum, qui haec tecta atque templa me consule vestro numine 

20 auxilioque servastis, testor integro me animo ac libero P. Sullae causam 
defendere, nullum a me sciente facinus occultari, nullum scelus suscep- 
tum contra salutem omnium defendi ac tegi. nihil de hoc consul comperi, 
nihil suspicatus sum, nihil audivi. itaque idem ego ille, qui vehemens in 
alios, qui inexorabilis in ceteros esse visus sum, persolvi patriae, quod 

25 debui; reliqua iam a me meae perpetuae consuetudini naturaeque de- 
bentur; tam sum misericors, iudices, quam vos, tam mitis, quam qui 
lenissimus; in quo vehemens fui vobiscum, nihil feci nisi coactus, rei 
publicae praecipitanti subveni, patriam demersam extuli; misericordia 
civium adducti tum fuimus tam vehementes, quam necesse fuit. salus 
esset amissa omnium una nocte, nisi esset serveritas illa suscepta. sed 
ut ad sceleratorum poenam amore rei publicae sum adductus, sic ad 
salutem innocentium voluntate deducor. 

Nihil video esse in hoc P. Sulla, iudices, odio dignum, misericordia 
digna multa. neque enim nune propulsandae calamitatis suae causa 
supplex ad vos, iudices, confugit, sed ne qua generi ac nomini suo nota 
nefariae turpitudinis inuratur. nam ipse quidem si erit vestro iudicio 
liberatus, quae habet ornamenta, quae solacia reliquae vitae, quibus 
laetari ac perfrui possit? domus erit, credo, exornata, aperientur ma- 
iorum imagines, ipse ornatum ac vestitum pristinum recuperabit. omnia, 
iudices, haec amissa sunt, omnia generis, nominis, honoris insignia atque 
ornamenta unius iudicii calamitate occiderunt. sed ne extinctor patriae, 
ne proditor, ne hostis appelletur, ne hanc labem tanti sceleris in familia 
relinquat, id laborat, id metuit, ne denique hic miser coniurati et consce- 
lerati et proditoris filius nominetur; huic puero, qui est ei vita sua multo 
carior, metuit, cui honoris integros fructus non sit traditurus, ne aeter- 
nam memoriam dedecoris relinquat. hie vos orat, iudices, parvus, ut 
se aliquando si non integra fortuna, at ut adflicta patri suo gra- 
tulari sinatis. huic misero notiora sunt itinera iudiciorum et fori quam 
campi et disciplinarum. non iam de vita P. Sullae, iudices, sed de sepul- 
tura contenditur; vita erepta est superiore iudicio, nunc, ne corpus eicia- 
tur, laboramus. quid enim est huie reliqui, quod eum in hac vita teneat, 
aut quid est, quam ob rem haec cuiquam vita videatur? nuper is homo 
fuit in civitate P. Sulla, ut nemo ei se neque honore neque gratia neque 
fortunis anteferret, nune spoliatus omni dignitate, quae erepta sunt, 
non repetit; quod fortuna in malis reliqui fecit, ut cum parente, cum li- 
beris, cum fratre, cum his necessariis lugere suam calamitatem liceat, 
id sibi ne eripiatis vos, iudices, obtestatur. te ipsum iam, Torquate, 
expletum huius miseriis esse par erat, et si nihil aliud Sullae nisi consu- 
Jatum abstulissetis, tamen eo contentos vos esse oportebat; honoris enim 
contentio vos ad causam, non inimicitiae deduxerunt. sed cum huic 
omnia cum honore detracta sint, cum in hac fortuna miserrima ac luctuo- 


sissima destitutus sit, quid est, quod expetas amplius? lucisne hane: 


usuram eripere vis plenam lacrimarum atque maeroris, in qua cum ma- 
ximo cruciatu ac dolore retinetur? libenter reddiderit adempta igno- 
minia foedissimi criminis. an vero inimicum ut expellas? cuius ex mi- 

seris, si esses crudelissimus, videndo fructum maiorem caperes quam 
audiendo. o miserum et infelicem illum diem, quo consul omnibus cen- 
turiis P. Sulla renuntiatus est, o falsam spem, o volucrem fortunam, o 
caecam cupiditatem, o praeposteram gratulationem! quam cito illa 
5 omnia ex laetitia et voluptate ad luctum et lacrimas reciderunt, ut, qui 
paulo ante consul designatus fuisset, repente nullum vestigium retineret 
pristinae dignitatis ! quid enim erat mali, quod huic spoliato fama, honore, 
fortunis deesse videretur? aut cui novae calamitati locus ullus relictus 
est? urget eadem fortuna, quae coepit, repperit novum maerorem, non 
10 patitur hominem calamitosum uno malo adflictum uno in luctu perire. 
Sed iam impedior egomet, iudices, dolore animi, ne de huius miseria 
plura dicam. vestrae sunt iam partes, iudices, in vestra mansuetudine at- 
que humanitate causam totam repono. vos reiectione interposita nihil 
suspicantibus nobis repentini in nos iudices consedistis ab accusatoribus 
delecti ad spem acerbitatis, a fortuna nobis ad praesidium innocentiae 
constituti. ut ego, quid de me populus Romanus existimaret, quia se- 
verus in improbos fueram, laboravi, et quae prima innocentis mihi de- 
fensio est oblata, suscepi, sic vos severitatem iudiciorum, quae per hos 
menses in homines audacissimos facta sunt, lenitate ac misericordia 
20 mitigate. hoc cum a vobis impetrare causa ipsa debet, tum est vestri ani- 
mi atque virtutis declarare.non esse eos vos, ad quos potissimum inter- 
posita reiectione devenire convenerit. in quo ego vos, iudices, quantum 
meus in vos amor postulat, tantum hortor, ut communi studio, quoniam 
in re publica coniuncti sumus, mansuetudine et misericordia vestra falsam 
a nobis crudelitatis famam repellamus. 

TESTIMONIA 


Tac. dial. 37: nec Ciceronem magnum oratorem P. Quinctius defensus aut 
Licinius Archias faciunt: Catilina et Milo et Verres et Antonius hanc illi famam 
circumdederunt. 

August. RL 150, 25: In adoxo, id est in humili genere materiae, proxima ser- 
moni debent esse principia neque sententiis alte petitis neque verbis ultra modum 
ornatis nec structura graviore sed quasi resoluta et simplici. vis autem omnium 
sententiarum, quam his principiis adhibemus, ea esse debebit, ut rem a proprietate 
revocet ad communitatem et dicat omnium interesse illam rem vindicari, propterea 
quod, quanto quaeque minora sunt, tanto crebrius et magis inter multos cadere 
possint; nec tam oportere spectari magnitudinem rerum et personarum quam ra- 
tionem aequi et iniqui, veri atque falsi; eandem enim esse horum in minimis vim 
quam in maximis .. . certe M. Tullius, cum pro Archia diceret, non aliter exorsus 
est. 

Quint. 10, 1, 27: Plurimum dicit oratori conferre Theophrastus lectionem poeta- 
rum multique eius iudicium sequuntur, neque immerito. namque ab his in rebus 
spiritus et in verbis sublimitas et in affectibus motus omnis et in personis decor 
petitur praecipueque velut attrita cotidiano actu forensi ingenia optime rerum 
talium blanditia reparantur. ideoque in hac lectione Cicero requiescendum putat 
(cf. $$ 12—13). 

Quint. 10, 7, 17: adeo pretium omnia spectant, ut eloquentia quoque, quamquam 
plurimum habeat in se voluptatis, maxime tamen praesenti fructu laudis opinionis- 
que ducatur. nec quisquam tantum fidat ingenio, ut id sibi speret incipienti statim 
posse contingere; sed sicut in cogitatione praecipimus, ita facilitatem quoque extem- 
poralem a parvis initiis paulatim perducemus ad summam, quae neque perfici neque 
contineri nisi usu potest. ceterum pervenire eo debet, ut cogitatio non utique melior 
sit ea sed tutior; cum hanc facilitatem non prosa modo multi sint consecuti sed etiam 
carmine, ut Antipater Sidonius et Licinius Archias; credendum enim Ciceroni est 
(cf. $ 18). 

Quint. 5, 11, 23: nagaßoAn, quam Cicero collationem vocat, longius res, quae com- 
parentur, repetere solet. neque hominum modo inter se opera similia spectantur... 
sed et a mutis atque etiam inanimis interim huiusmodi ducitur ... 25. ex hoc genere 
dictum illud est Ciceronis: ,,ut corpora nostra sine mente, ita civitas sine lege suis 
partibus ut nervis ac sanguine et membris uti non potest," sed ut hac corporis 
humani pro Cluentio ($ 146) ita pro Cornelio equorum, pro Archia ($ 19) saxorum 
quoque usus est similitudine. 

Sen. suas. 6, 27: Sextilius Ena fuit homo ingeniosus magis quam eruditus, inae- 
qualis poeta et plane quibusdam locis talis, quales esse Cicero Cordubensis poetas 
ait, (pingue) quiddam sonantis atque peregrinum (cf. § 26). 

l Si quid est in me ingeni, iudices, quod sentio quam sit exiguum, aut si 
qua exercitatio dicendi, in qua me non infitior mediocriter esse versatum, 
aut si huiusce rei ratio aliqua ab optimarum artium studiis ac disciplina 
profecta, a qua ego nullum confiteor aetatis meae tempus abhorruisse, 
earum rerum omnium vel in primis hic A. Licinius fructum a me repe- 
tere prope suo iure debet. nam quoad longissime potest mens mea re- 
spicere spatium praeteriti temporis et pueritiae memoriam recordari 
ultimam, inde usque repetens hunc video mihi principem et ad suscipien- 
dam et ad ingrediendam rationem horum studiorum exstitisse. quodsi 
haec vox huius hortatu praeceptisque conformata nonnullis aliquando 
saluti fuit, a quo id accepimus, quo ceteris opitulari et alios servare posse- 
mus, huic profecto ipsi, quantum est situm in nobis, et opem et salutem 

2 ferre debemus. ac ne quis a nobis hoc ita dici forte miretur, quod alia 
quaedam in hoc facultas sit ingeni neque haec dicendi ratio aut dis- 
ciplina, ne nos quidem huic uni studio penitus umquam dediti fuimus. 
etenim omnes artes, quae ad humanitatem pertinent, habent quoddam 

g commune vinclum et quasi cognatione quadam inter se continentur. 

3 Sed ne cui vestrum mirum esse videatur me in quaestione legitima et 
in iudicio publico, cum res agatur apud praetorem populi Romani, lectis- 
simum virum, et apud severissimos iudices, tanto conventu hominum ac 
frequentia hoc uti genere dicendi, quod non modo a consuetudine iudicio- 
rum, verum etiam a forensi sermone abhorreat, quaeso a vobis, ut in hac 
causa mihi detis hane veniam accommodatam huie reo, vobis quem ad 
modum spero non molestam, ut me pro summo poeta atque eruditissimo 
homine dicentem hoc concursu hominum litteratissimorum, hac vestra 
humanitate, hoc denique praetore exercente iudicium patiamini de stu- 
diis humanitatis ac litterarum paulo loqui liberius et in eius modi persona, 
quae propter otium ac studium minime in iudiciis periculisque tractata 


Inscr. M. Tullii Ciceronis pro Aulo Licinio Archia poeta G M. t. ciceronis pro Aulo 

est, uti prope novo quodam et inusitato genere dicendi. quod si mihi a 4 
vobis tribui concedique sentiam, perficiam profecto, ut hunc A. Licinium 
non modo non segregandum, cum sit civis, a numero civium, verum 
etiam, si non esset, putetis asciscendum fuisse. 

Nam ut primum ex pueris excessit Archias atque ab iis artibus, quibus 8 
aetas puerilis ad humanitatem informari solet, se ad scribendi studium 
contulit, primum Antiochiae — nam ibi natus est loco nobili —, celebri 
quondam urbe et copiosa atque eruditissimis hominibus liberalissimisque 
studiis adfluenti, celeriter antecellere omnibus ingeni gloria contigit. 
post in ceteris Asiae partibus cunctaque Graecia sic eius adventus cele- 
brabantur, ut famam ingeni exspectatio hominis, exspectationem ipsius 
adventus admiratioque superaret. erat Italia tum plena Graecarum ar- 5 
tium ac disciplinarum studiaque haec et in Latio vehementius tum cole- 
bantur quam nunc isdem in oppidis et hic Romae propter tranquillitatem 
15 rei publicae non neglegebantur. itaque hunc et Tarentini et Regini et 
Neapolitani civitate ceterisque praemiis donarunt et omnes, qui aliquid 
de ingeniis poterant iudicare, cognitione atque hospitio dignum existi- 
marunt. hac tanta celebritate famae cum esset iam absentibus notus, 
Romam venit Mario consule et Catulo. nactus est primum consules eos, 
quorum alter res ad scribendum maximas, alter cum res gestas tum etiam 
studium atque auris adhibere posset. statim Luculli, cum praetextatus 
etiam tum Archias esset, eum domum suam receperunt, sed [et] iam hoc 
non solum ingeni ac litterarum, verum etiam naturae atque virtutis 
(gratia», ut domus, quae huius adulescentiae prima fuerit, eadem esset 
25 familiarissima senectuti. erat temporibus illis iucundus Q. Metello illi 6 
Numidico et eius Pio filio, audiebatur a M. Aemilio, vivebat cum Q. Ca- 
tulo et patre et filio, a L. Crasso colebatur. Lucullos vero et Drusum et 
Octavios et Catonem et totam Hortensiorum domum devinctam consue- 
tudine cum teneret, adficiebatur summo honore, quod eum non solum 
colebant, qui aliquid percipere atque audire studebant, verum etiam si 
qui forte simulabant. interim satis longo intervallo, cum esset cum M. Lu- 4 
cullo in Siciliam profectus et cum ex ea provincia cum eodem Lucullo 

decederet, venit Heracleam. quae cum esset civitas aequissimo iure ac 
foedere, ascribi se in eam civitatem voluit idque, cum ipse per se dignus 
putaretur, tum auctoritate et gratia Luculli ab Heracliensibus impe- 
7 travit. data est civitas Silvani lege et Carbonis: SI QVI FOEDERATIS CIVI- 
TATIBVS ASCRIPTI FVISSENT, SI TVM CVM LEX FEREBATVR IN ITALIA 
DOMICILIVM HABVISSENT ET SI SEXAGINTA DIEBVS APVD PRAETOREM 
ESSENT PROFESSI. cum hic domicilium Romae multos iam annos habe- 
ret, professus est apud praetorem Q. Metellum, familiarissimum suum. 
8 Si nihil aliud nisi de civitate ac lege dicimus, nihil dico amplius; causa 
dicta est. quid enim horum infirmari, Gratti, potest ? Heracleaene esse 
tum ascriptum negabis? adest vir summa auctoritate et religione et 
fide, M. Lucullus; qui se non opinari sed scire, non audisse sed vidisse, 
non interfuisse sed egisse dicit. adsunt Heraclienses legati, nobilissimi 
homines; huius iudici causa cum mandatis et cum publico testimonio 
venerunt; qui hunc ascriptum Heracliensem dicunt. hic tu tabulas desi- 
deras Heracliensium publicas, quas Italico bello incenso tabulario inter- 
isse scimus omnes. est ridiculum ad ea, quae habemus, nihil dicere, quae- 
rere, quae habere non possumus et de hominum memoria tacere, litte- 
rarum memoriam flagitare et, cum habeas amplissimi viri religionem, 
integerrimi municipi ius iurandum fidemque, ea, quae depravari nullo 
modo possunt, repudiare, tabulas, quas idem dicis solere corrumpi, desi- 
9 derare. an domicilium Romae non habuit? is qui tot annis (ante) civi- 
tatem datam sedem omnium rerum ac fortunarum suarum Romae con- 
locavit ! an non est professus ? immo vero iis tabulis professus, quae solae 
ex illa professione conlegioque praetorum obtinent publicarum tabularum 
6 auctoritatem. nam cum Appi tabulae neglegentius adservatae dicerentur, 
Gabini, quam diu incolumis fuit, levitas, post damnationem calamitas 
omnem tabularum fidem resignasset, Metellus, homo sanctissimus mode- 
stissimusque omnium, tanta diligentia fuit, ut ad L. Lentulum prae- 
torem et ad iudices venerit et unius nominis litura se commotum esse 
dixerit. his igitur tabulis nullam lituram in nomine A. Licini videtis. 
10 quae cum ita sint, quid est, quod de eius civitate dubitetis, praesertim 

cum aliis quoque in civitatibus fuerit ascriptus? etenim cum medio- 
cribus multis et aut nulla aut humili aliqua arte praeditis gravatim civi- 
tatem in Graecia homines impertiebant, Reginos credo aut Locrensis aut 
Neapolitanos aut Tarentinos, quod scaenicis artificibus largiri solebant, 
id huic summa ingeni praedito gloria noluisse! quid? cum ceteri non 
modo post civitatem datam sed etiam post legem Papiam aliquo modo 
in eorum municipiorum tabulas inrepserunt, hic, qui ne utitur quidem 
illis, in quibus est scriptus, quod semper se Heracliensem esse voluit, 
reicietur ? census nostros requiris. scilicet. est enim obscurum proxumis 
10 censoribus hune cum clarissimo imperatore, L. Lucullo, apud exercitum 
fuisse, superioribus cum eodem quaestore fuisse in Asia, primis, Iulio et 
Crasso, nullam populi partem esse censam. sed quoniam census non ius 
civitatis confirmat ac tantum modo indicat eum, qui sit census, ita se iam 
tum gessisse, pro cive — iis temporibus quem tu criminaris ne ipsius qui- 
15 dem iudicio in civium Romanorum iure esse versatum, et testamentum 
saepe fecit nostris legibus et adiit hereditates civium Romanorum et in 
beneficiis ad aerarium delatus est a L. Lucullo pro consule. quaere argu- 
menta, si quae potes. numquam enim hic neque suo neque amicorum 
iudicio revincetur. 
20  Quaeres a nobis, Gratti, cur tanto opere hoc homine delectemur. quia 
suppeditat nobis, ubi et animus ex hoc forensi strepitu reficiatur et aures 
convicio defessae conquiescant. an tu existimas aut suppetere nobis 
posse, quod cotidie dicamus in tanta varietate rerum, nisi animos nostros 
doctrina excolamus, aut ferre animos tantam posse contentionem, nisi 
eos doctrina eadem relaxemus? ego vero fateor me his studiis esse dedi- 
tum. ceteros pudeat, si qui ita se litteris abdiderunt, ut nihil possint 
ex iis neque ad communem adferre fructum neque in aspectum lucemque 
proferre; me autem quid pudeat, qui tot annos ita vivo, iudices, ut a 
nullius umquam me tempore aut commodo aut otium meum abstraxerit 
30 aut voluptas avocarit aut denique somnus retardarit? quare quis tan- 
dem me reprehendat aut quis mihi iure suscenseat, si, quantum ceteris 

ad suas res obeundas, quantum ad festos dies ludorum celebrandos, quan- 
tum ad alias voluptates et ad ipsam requiem animi et corporis conceditur 
temporum, quantum alii tribuunt tempestivis conviviis, quantum deni- 
que alveolo, quantum pilae, tantum mihi egomet ad haec studia reco- 
lenda sumpsero? 

Atque hoc adeo mihi concedendum est magis, quod ex his studiis haec 
quoque crescit oratio et facultas, quae, quantacumque (est) in me, num- 
quam amicorum periculis defuit. quae si eui levior videtur, illa quidem 
certe, quae summa sunt, ex quo fonte hauriam, sentio. nam nisi multo- 
rum praeceptis multisque litteris mihi ab adulescentia suasissem nihil 
esse in vita magno opere expetendum nisi laudem atque honestatem, in 
ea autem persequenda omnis cruciatus corporis, omnia pericula mortis 
atque exili parvi esse ducenda, numquam me pro salute vestra in tot ac 
tantas dimicationes atque in hos profligatorum hominum cotidianos im- 
petus obiecissem. sed pleni omnes sunt libri, plenae sapientum voces, 
plena exemplorum vetustas; quae iacerent in tenebris omnia, nisi litte- 
rarum lumen accederet. quam multas nobis imagines non solum ad in- 
tuendum, verum etiam ad imitandum fortissimorum virorum expressas 
scriptores et Graeci et Latini reliquerunt! quas ego mihi semper in admi- 
nistranda re publica proponens animum et mentem meam ipsa cogi- 
tatione hominum excellentium conformabam. 

Quaeret quispiam: ‘quid? illi ipsi summi viri, quorum virtutes litteris 
proditae sunt, istane doctrina, quam tu effers laudibus, eruditi fuerunt?' 
difficile est hoc de omnibus confirmare, sed tamen est certum, quod respon- 
deam. ego multos homines excellenti animo ac virtute fuisse et sine doc- 
trina naturae ipsius habitu prope divino per se ipsos et moderatos et gra- 
vis exstitisse fateor. etiam illud adiungo saepius ad laudem atque vir- 
tutem naturam sine doctrina quam sine natura valuisse doctrinam. atque 
idem ego hoc contendo, cum ad naturam eximiam et inlustrem accesserit 
ratio quaedam conformatioque doctrinae, tum illud nescio quid prae- 
clarum ae singulare solere exsistere. ex hoc esse hunc numero, quem 
patres nostri viderunt divinum hominem, Africanum, ex hoc C. Laelium, 
L. Furium, moderatissimos homines et continentissimos, ex hoc fortissi- 

mum virum et illis temporibus doctissimum, (M.» Catonem illum senem. 
qui profecto, si nihil ad percipiendam colendamque virtutem litteris ad- 
iuvarentur, numquam se ad earum studium contulissent. 

Quodsi non hie tantus fructus ostenderetur et si ex his studiis delec- 
tatio sola peteretur, tamen, ut opinor, hanc animadversionem huma- 
nissimam ac liberalissimam iudicaretis. nam ceterae neque temporum 
sunt neque aetatum omnium neque locorum ; at haec studia adulescen- 
tiam acuunt, senectutem oblectant, secundas res ornant, adversis per- 
fugium ac solacium praebent, delectant domi, non impediunt foris, 
pernoctant nobiscum, peregrinantur, rusticantur. 

Quodsi ipsi haec neque attingere neque sensu nostro gustare posse- 
mus, tamen ea mirari deberemus, etiam cum in aliis videremus. quis 
nostrum tam animo agresti ac duro fuit, ut Rosci morte nuper non com- 
moveretur? qui cum esset senex mortuus, tamen propter excellentem 
artem ac venustatem videbatur omnino mori non debuisse. ergo ille 
corporis motu tantum amorem sibi conciliarat a nobis omnibus: nos 
animorum incredibilis motus celeritatemque ingeniorum neglegemus ? 
quotiens ego hunc Archiam vidi, iudices — utar enim vestra benignitate, 
quoniam me in hoc novo genere dicendi tam diligenter attenditis -, quo- 
tiens ego hunc vidi, cum litteram scripsisset nullam, magnum numerum 
optimorum versuum de iis ipsis rebus, quae tum agerentur, dicere ex 
tempore, quotiens revocatum eandem rem dicere commutatis verbis 
atque sententiis! quae vero accurate cogitateque scripsisset, ea sic vidi 
probari, ut ad veterum scriptorum laudem perveniret. hunc ego non 
diligam, non admirer, non omni ratione defendendum putem? atque 
sic à summis hominibus eruditissimisque accepimus ceterarum rerum 
studia et doctrina et praeceptis et arte constare, poetam natura ipsa 
valere et mentis viribus excitari et quasi divino quodam spiritu inflari. 
quare suo iure noster ille Ennius sanctos appellat poetas, quod quasi 
deorum aliquo dono atque munere commendati nobis esse videantur. sit 
igitur, iudices, sanctum apud vos, humanissimos homines, hoc poetae 
nomen, quod nulla umquam barbaria violavit. saxa et solitudines voci 


1 M. add. Man. || 2 colendam y || 5 animadversionem (animi adv. EV) 2 animi 
remissionem Bonamicus || 7 at om. w || 8 acuunt Gul. agunt 2 Gaff. (def. Lefay ad 
Hor. sat. 2,2, 13) alunt Herv. | profugium Gap || 12 quis... 14 moreretur (sic) 
Schol. || 13 nostrum om. Schol. | animo tam Schol. | ac] et Schol. | nuper om. 
Schol. || 16 nos] hos Ern. || 17 negligimus a Z p || 18 architam E || 21 iis k his cett. || 
22 quotiens ego revocatum G || 24 pervenirent & || 25 atqui || 27 studia ex doc- 
trina Mue. || 30 videntur EV || 32 saxa .. . p. 42, 1 respondent Quint. 11, 1,34; 11, 
3,84 et 167; saxa... p. 42, 1 consistunt Quint. 8, 3, 75; 9, 4, 44 | et] atque Quint. 
(omnibus locis) | voci Quint. voce Q 


41 


kent 


8 


M. TVLLI CICERONIS 


respondent, bestiae saepe immanes cantu flectuntur atque consistunt: 
nos instituti rebus optimis non poetarum voce moveamur? Homerum 


‘Colophonii civem esse dicunt suum, Chii suum vindicant, Salaminii repe- 


tunt, Smyrnaei vero suum esse confirmant itaque etiam delubrum eius 
in oppido dedicaverunt, permulti alii praeterea pugnant inter se atque 
contendunt. 

Ergo illi alienum, quia poeta fuit, post mortem etiam expetunt: nos 
hune vivum, et qui voluntate et legibus noster est, repudiamus, praeser- 
tim eum omne olim studium atque omne ingenium contulerit Archias 
ad populi Romani gloriam laudemque celebrandam ? nam et Cimbricas 
res adulescens attigit et ipsi illi C. Mario, qui durior ad haec studia vide- 


20 batur, iucundus fuit. neque enim quisquam est tam aversus a Musis, 


21 


22 


qui non mandari versibus aeternum suorum laborum facile praeconium 
patiatur. Themistoclem illum, summum Athenis virum, dixisse aiunt, 
cum ex eo quaereretur, quod acroama aut cuius vocem libentissime 
audiret, eius, a quo sua virtus optime praedicaretur. itaque ille Marius 
item eximie L. Plotium dilexit, cuius ingenio putabat ea, quae gesserat, 
posse celebrari. Mithridaticum vero bellum magnum atque difficile et 
in multa varietate terra marique versatum totum ab hoc expressum est. 
qui libri non modo L. Lucullum, fortissimum et clarissimum virum, verum 
etiam populi Romani nomen inlustrant. populus enim Romanus aperuit Lu- 
cullo imperante Pontum et regiis quondam opibus et ipsa naturae regione 
vallatum; populi Romani exercitus eodem duce non maxima manu in- 
numerabilis Armeniorum copias fudit; populi Romani laus est urbem 
amicissimam Cyzicenorum eiusdem consilio ex omni impetu regio atque 
totius belli ore ac faucibus ereptam esse atque servatam. nostra semper 
feretur et praedicabitur L. Lucullo dimicante cum interfectis ducibus 
depressa hostium classis et incredibilis apud Tenedum pugna illa nava- 
lis; nostra sunt tropaea, nostra monumenta, nostri triumphi. quae quo- 


rum ingeniis ecferuntur, ab iis populi Romani fama celebratur. carus : 


fuit Africano superiori noster Ennius itaque etiam in sepulero Scipionum 
putatur is esse constitutus ex marmore. at iis laudibus certe non solum 
ipse, qui laudatur, sed etiam populi Romani nomen ornatur. in caelum 

huius proavus Cato tollitur; magnus honos populi Romani rebus ad- 
iungitur. omnes denique illi Maximi, Marcelli, Fulvii non sine communi 
omnium nostrum laude decorantur. ergo illum, qui haec fecerat, Rudi- 
num hominem maiores nostri in civitatem receperunt: nos hunc Hera- 

5 cliensem multis civitatibus expetitum, in hac autem legibus constitutum 
de nostra civitate eiciemus ? 


10 


Nam si quis minorem gloriae fructum putat ex Graecis versibus percipi 23 


quam ex Latinis, vehementer errat, propterea: quod Graeca leguntur in 
omnibus fere gentibus, Latina suis finibus exiguis sane continentur. quare 
10 si res eae, quas gessimus, orbis terrae regionibus definiuntur, cupere debe- 
mus, quo minus manuum nostrarum tela pervenerint, eodem gloriam 
famamque penetrare, quod cum ipsis populis, de quorum rebus scribitur, 
haec ampla sunt, tum iis certe, qui de vita gloriae causa dimicant, hoc 


maximum et periculorum incitamentum est et laborum. quam multos 24 


15 scriptores rerum suarum Magnus ille Alexander secum habuisse dicitur! 
atque is tamen, cum in Sigeo ad Achillis tumulum astitisset: ʻO fortu- 
nate’ inquit ‘adulescens, qui tuae virtutis Homerum prae- 
conem inveneris !' et vere. nam nisi Ilias illa exstitisset, idem tumulus, 
qui corpus eius contexerat, nomen etiam obruisset. quid? noster hic 

20 Magnus, qui cum virtute fortunam adaequavit, nonne Theophanem 
Mytilenaeum, scriptorem rerum suarum, in contione militum civitate 
donavit et nostri illi fortes viri sed rustici ac milites dulcedine quadam 
gloriae commoti quasi participes eiusdem laudis magno illud clamore 
approbaverunt ? 


25 Itaque, credo, si civis Romanus Archias legibus non esset, ut ab aliquo 25 


imperatore civitate donaretur perficere non potuit. Sulla cum Hispanos 
et Gallos donaret, credo, hunc petentem repudiasset. quem nos in con- 
tione videmus, cum ei libellum malus poeta de populo subiecisset, quod 
epigramma in eum fecisset tantum modo alternis versibus longiusculis, 
a Statim ex iis rebus, quas tum vendebat, iubere ei praemium tribui sub 
ea condicione, ne quid postea scriberet. qui sedulitatem mali poetae 
duxerit aliquo tamen praemio dignam, huius ingenium et virtutem in 

scribendo et copiam non expetisset ? quid? a Q. Metello Pio, familiaris- 
simo suo, qui civitate multos donavit, neque per se neque per Lucullos 
impetravisset? qui praesertim usque eo de suis rebus scribi cuperet, ut 
etiam Cordubae natis poetis pingue quiddam sonantibus atque peregri- 
num tamen auris suas dederet. 

Neque enim est hoc dissimulandum, quod obscurari non potest, sed 
prae nobis ferendum: trahimur omnes studio laudis et optimus quisque 
maxime gloria ducitur. ipsi illi philosophi etiam illis libellis, quos de 
contemnenda gloria scribunt, nomen suum inscribunt: in eo ipso, in quo 
praedicationem nobilitatemque despiciunt, praedicari de se ac nominari 
volunt. Decimus quidem Brutus, summus vir et imperator, Acci, amicis- 
simi sui, carminibus templorum ae monimentorum aditus exornavit 
suorum. iam vero ille, qui cum Aetolis Ennio comite bellavit, Fulvius 
non dubitavit Martis manubias Musis consecrare. quare in qua urbe 
imperatores prope armati poetarum nomen et Musarum delubra colu- 
erunt, in ea non debent togati iudices a Musarum honore et a poetarum 
salute abhorrere. 

Atque ut id libentius faciatis, iam me vobis, iudices, indicabo et de meo 
quodam amore gloriae nimis acri fortasse, verum tamen honesto vobis 
confitebor. nam quas res nos in consulatu nostro vobiscum simul pro 
salute huius aeque imperi et pro vita civium proque universa re publica 
gessimus, attigit hic versibus atque inchoavit. quibus auditis, quod mihi 
magna res et iucunda visa est, hunc ad perficiendum adoptavi. nullam 
enim virtus aliam mercedem laborum periculorumque desiderat praeter 
hanc laudis et gloriae. qua quidem detracta, iudices, quid est, quod in hoc 
tam exiguo vitae curriculo et tam brevi tantis nos in laboribus exer- 
ceamus? certe, si nihil animus praesentiret in posterum et si, quibus regio- 
nibus vitae spatium circumscriptumst, eisdem omnis cogitationes ter- 
minaret suas, nec tantis se laboribus frangeret neque tot curis vigiliisque 
angeretur nec totiens de ipsa vita dimicaret. nunc insidet quaedam 
in optimo quoque virtus, quae noctes ac dies animum gloriae stimulis 

concitat atque admonet non cum vitae tempore esse dimittendam 
commemorationem nominis nostri, sed cum omni posteritate adae- 
quandam. an vero tam parvi animi videamur esse omnes, qui in re 
publica atque in his vitae periculis laboribusque versamur, ut, cum usque 
5ad extremum spatium nullum tranquillum atque otiosum spiritum 
duxerimus, nobiscum simul moritura omnia arbitremur? an statuas et 
imagines, non animorum simulacra sed corporum, studiose multi summi 
homines reliquerunt: consiliorum relinquere ac virtutum nostrarum effi- 
giem nonne multo malle debemus summis ingeniis expressam et politam ? 
ego vero omnia, quae gerebam, iam tum in gerendo spargere me ac dis- 
seminare arbitrabar in orbis terrae memoriam sempiternam. haec vero 
sive a meo sensu post mortem afutura est sive, ut sapientissimi homines 
putaverunt, ad aliquam animi mei partem pertinebit, nunc quidem certe 
cogitatione quadam speque delector. 
5 Quare conservate, iudices, hominem pudore eo, quem amicorum vide- 
tis comprobari cum dignitate tum etiam vetustate, ingenio autem tanto, 
quantum id convenit existimari, quod summorum hominum ingeniis ex- 
petitum esse videatis, causa vero eius modi, quae beneficio legis, auctori- 
tate municipi, testimonio Luculli, tabulis Metelli comprobetur. quae cum 
ita sint, petimus a vobis, iudices, si qua non modo humana, verum etiam 
divina in tantis ingeniis commendatio debet esse, ut eum, qui vos, qui 
vestros imperatores, qui populi Romani res gestas semper ornavit, qui 
etiam his recentibus nostris vestrisque domesticis periculis aeternum 
se testimonium laudis daturum esse profitetur estque ex eo numero, qui 
5 semper apud omnis sancti sunt habiti itaque dicti, sic in vestram acci- 
piatis fidem, ut humanitate vestra levatus potius quam acerbitate viola- 
tus esse videatur. 
Quae de causa pro mea consuetudine breviter simpliciterque dixi, 
iudices, ea confido probata esse omnibus; quae 1 firme a met iudicialique 


eo 


I 


30 consuetudine et de hominis ingenio et communiter de ipsius studio lo- 


cutus sum, ea, iudices, à vobis spero esse in bonam partem accepta, ab 
eo, qui iudicium exercet, certe scio. 

Q. Lutatius Catulus cos. a. 102 (RE XIII 
2072, 24) 37, 19. 26 

Q. Lutatius Catulus Capitolinus cos. a. 
78 (RE XIII 2082, 30) 37, 26 


Magnus v. Pompeius 

L. Manlius Torquatus cos.a.65 (RE 
XIV 1199, 48) 4,4. 5. 14. 15; 9,33; 
11,17; 15,7.31; 16,1.12; 21,17. 
19; 25, 24. 27. 31 

L. Manlius Torquatus praecedentis fi- 
lius (RE XIV 1203,3) 1, 13. 23; 2, 
19; 3,10; 4,3; 5,11; 6,31; 7,2; 8, 
13; 9,31; 10,26; 11, 12. 15. 26; 13, 
10. 20; 14, 17; 15, 4; 25, 24 

Marcelli i.e. M.Claudius Marcellus 
„ensis Romae", cos. a. 222, 215, 214 
210, 208 (RE III 2738, 6) 43,2 

C. Marcius Figulus cos. a. 64 (RE XIV 
1559, 57) 18, 5 

C. Marius cos. a. 107, 104—100, 86 (RE 
XIV 1811,34) 7,27; 37,19; 42,11. 
16 

Mars 44, 14 

Mauretania 18, 10 

Maximi i.e.Q. Fabius Maximus Ver- 
rucosus Cunctator cos. a. 233, 228. 
215, 214, 209 (RE VI 1814, 10) 43, 2 

C. Memmius ir. pl. a. 66, pr. a. 58 (RE 
XV 609, 61) 17, 30 

Messala v. Valerius 

Metellus v. Caecilius 
Mithridaticum bellum 42, 18 
monumenta publica 13, 19 
Musae 42, 12; 44, 14. 15. 16 
Mytilenaeus 43, 21 


Neapolis 6, 2; 17, 18; Neapolitani 37, 16; 
39,4 

P. Nigidius Figulus pr. a. 58 (RE XVII 
200, 3) 13, 30 

nonae Novembres 17,3 

Numa Pompilius 7, 18 


Octavii 37,28; sunt hi: Cn. Octavius 
cos.a.87 (RE XVII 1814,31), Cn. 
Octavius M.f. cos.a. 76 (RE XVII 
1818, 32), L. Octavius Cn.f. cos.a. 
75 (RE XVII 1819, 13), M. Octavius 
Cn. f. (RE XVII 1823, 43) 


Papia lex de peregrinis ex urbe eiciendis 
(RE XII 2399, 60) 39, 6 

C. Papirius Carbo tr. pl. a.89 (RE XII 
2402, 10) 38, 4 

penates 27, 17 

Picentes 8, 15; Picenus ager 17, 16 

Piso v. Calpurnius 

M. Plautius Silvanus tr. pl. 89 (RE XXI 
20, 65) 38,4 

plebs Romana 10, 18 

L. Plotius Gallus rhetor (RE XXI 598, 
23) 42, 17 

Pompeiani 19, 9. 11. 14. 18. 23. 28 

Cn. Pompeius Magnus cos. a. 70, 55, 52 
(RE XXI 2062, 55) 21, 9; 43, 20 

Q. Pompeius Rufus pr. a.63 (RE XXI 
2253, 37) 17, 30 

Pontus 42, 22 Í 

populus Romanus 8,27; 14,5.8; 18, 
26; 22,25; 27,19; 36,19; 42,10. 
21. 23. 24. 30. 33; 43, 1; 45, 22 

M. Porcius Cato Censorius cos. a. 195, 
cens. a. 184 (RE XXII 108, 8) 7, 26; 
41,1; 43,1 

M. Porcius Cato Uticensis tr. pl. a. 62, 
pr.a. 54 (RE XXII 168, 47) 43,1 

M. Porcius Cato praecedentis pater (RE 
XXII 165, 61) 37, 28 

M. Porcius Laeca Catilinae socius (RE 
XXII 213, 28) 2, 27; 17,2 


INDEX NOMINVM 


Regini 37, 15; 39, 3 

reiectio 29, 13. 21 

Roma 7,21. 22; 9, 10; 17, 14; 18, 15. 
30; 37, 14. 19; 38, 7. 22. 23 

Q. Roscius Gallus tragoedus idemque 
gomoedus (RE IA 1123, 28) 41, 13 

Rudinus homo z. e. Ennius 43, 3 


Salaminii 42, 3 

Scipiones v. Cornelius; Scipionum sepul- 
crum 42, 31 

senatus populusque Romanus 8, 27 

L. Sergius Catilina (RE IIA 1693, 3) 
5, 22. 24. 30; 11, 2; 16, 24. 28. 30; 17. 
3. 5. 11. 15; 18,6; 21, 14. 18. 20; 22. 
2; 93, 99; 24,6; 25,21.25; 26,1. 18 

Sicilia 37, 32 

Sigeum 43, 16 

Silvani et Carbonis lex (lex Plautia Pa- 
piria) de civitate foederatis danda (RE 
XII 2402, 49) 38, 4 

Silvanus v. Plautius 


P.Sittius (REIIIA 409,45) 18,4.5. 
11. 13. 24; 19, 5 

P.Sittius praecedentis pater (RE IIIA 
409, 31) 18, 26 

Smyrnaei 42, 4 

Sulla v. Cornelius 


tabulae publicae 13,11; 14,3; 38, 15. 
25; tabularium 38, 16 

Tarentini 37, 15; 39,4 

Tarquinius Priscus 7, 18 

Tenedus 42, 28 

Themistocles 42, 14 

Theophanes Mytilenaeus (RE VA 2090, 
41) 43, 20 

Torquatus v. Manlius 


M. Valerius Messala Niger cos. a. 61 (RE 
VIIIA 162, 48) 6, 27; 13,29 

L. Vargunteius Catilinae socius (RE 
VIIA 377, 37) 2, 23; 21, 14 

L. Volcacius Tullus cos. a. 66 (RE IXA 
754, 65) 4, 4 


49 


BIBLIOTHECA TEVBNERIANA 1993 


Apuleius 
Opera quae supersunt 
Vol. II Fasc. 2. Florida 


Herausgegeben von Rudolf Helm 
Ed. ster. (10). 
LX, 51 Seiten. 13 x 19,8 cm. 
Best.-Nr. 1057. Kartoniert ca. DM 28,-— 


Aurelius Victor 
De Caesaribus liber 


Herausgegeben von Franz Pichlmayr 
Ed. ster. (11). 
XXII, 210 Seiten. 13 x 19,8 cm. 
Best.-Nr. 1108. Gebunden ca. DM 68,- 


Cicero, M. Tullius 
Scripta quae manserunt omnia 
Fasc. 1. Rhetorica ad Herennium 


Herausgegeben von Friedrich Marx 
Ed. ster. (23). 
XXIV, 195 Seiten. 13 x 19,8 cm. 
Best.-Nr. 1169. Kartoniert ca. DM 42,- 


Cicero, M. Tullius 
Scripta quae manserunt omnia 
Fasc. 7. Oratio pro P. Quinctio 


Herausgegeben von Michael D. Reeve 
LXXIII, 59 Seiten. 13 X 19,8 cm. 
Best.-Nr. 1179. Gebunden DM 58,- 
Best.-Nr. 1175. Kartoniert DM 36,— 


BIBLIOTHECA TEVBNERIANA 1993 


Hyginus 
Fabulae 


Herausgegeben von Peter K. Marshall 
ca. 240 Seiten. 13 x 19,8 cm. 
Best.-Nr. 1449. Gebunden ca. DM 85,- 


Iulius Valerius 
Res gestae Alexandri Macedonis 
translatae ex Aesopo graeco 


Herausgegeben von Michela Rosellini 
ca. 237 Seiten. 13 x 19,8 cm. 
Best.-Nr. 1369. Kartoniert DM 49,- 


Sepülveda, Juan Ginés 
De rebus Hispanorum ad novum terrarum 
orbem Mexicumoue gestis 


Herausgegeben von Antonio Ramírez de Verger 
XVIII, 342 Seiten. 13 x 19,8 cm. 
Best.-Nr. 1887. Gebunden DM 168,- 


8 


B.G. TEUBNER STUTTGART UND LEIPZIG 


THESAVRVS 
LINGVAE LATINAE 


Editus iussu et auctoritate 
consilii ab academiis 
societatibusque 
diversarum nationum electi 


Der Thesaurus linguae Latinae ist nicht nur das größte lateini- 
sche Wörterbuch der Welt, sondern zugleich das erste, das alle 
aus der Antike erhaltenen lateinischen Texte berücksichtigt (bis 
ca. 600 n. Chr). 

Die aus diesen Texten angeführten Belege werden meist mit so 
viel Kontext geboten, daß sich für den Benutzer ein Heranzie- 
hen der Editionen erübrigt; auf jeden Fall sind sie so genau be- 
zeichnet, daß sie mühelos verifiziert werden können - zuverläs- 
siges Hilfsmittel dafür ist der Index librorum. 

Durch die zusätzlichen Angaben über die Etymologie der ein- 
zelnen lateinischen Wörter und ihr Fortleben im Romanischen 
(beides von Spezialisten erarbeitet) ist das Werk auch für Roma- 
nisten und Indogermanisten von besonderer Bedeutung. 

20 in- und ausländische Akademien sowie wissenschaftliche Ge- 
sellschaften aus drei Kontinenten tragen die in München gelei- 
stete Arbeit. 

Von Anfang an, d.h. seit dem Jahre 1900, wird der Thesaurus 
bei B. G. Teubner verlegt. Inzwischen sind zwei Drittel des Wör- 
terbuches erschienen. 


Lieferbar: 
A-M (komplett) P (p-pedalis) 
O (komplett) (porta-praesuscipio) 


1992 Vol. X, Pars 1, Fasc. VII (pedalis-pensio) 
1993 Vol. X, Pars 2, Fasc. VII (praesuscipio-ca. pratum) 

